title: Walter Veltroni

text:
Veltroni oli varapääministeri Prodin ensimmäisessä hallituksessa 1996–1998. Hän erosi 1998, kun hänet valittiin vasemmistodemokraattien kansalliseksi sihteeriksi.
Veltroni valittiin ensimmäisen kerran Rooman pormestariksi 2001 ja uudelleen 2006 ylivoimaisella enemmistöllä. Toimiessaan Rooman pormestarina Veltroni pani alulle Rooman filmifestivaalit.


title: Walter Veltroni

text: Veltroni valittiin syksyllä 2007 perustetun Demokraattisen puolueen johtajaksi jäsenäänestyksellä 75 %:lla äänistä. Helmikuussa 2009 hän erosi puolueen tukeman ehdokkaan hävittyä Sardinian paikallisvaalit.


title: Kuopion jalkapallo

text: Kuopion jalkapalloilu alkoi jonkinlaisena koululaispelinä vuonna 1905. Paikallisista urheiluseuroista mm. Kuopion Reipas otti jalkapalloilun ”harrastusalakseen” samalla vuosikymmenellä. Kuopion jalkapalloilun varsinaisena lähtöpisteenä voidaan pitää 12.6.1910 Väinölänniemellä pelattua ottelua VPK:n Osmo vastaan Kuopion Riento.


title: Kuopion jalkapallo

text: Vuonna 1982 pääsarjassa pelasi samanaikaisesti kolme kuopiolaisseuraa (KuPS, KPT ja Elo). Vastaavaan on pystytty aikojen saatossa Kuopion lisäksi vain Helsingissä ja Turussa; myös Vaasassa, kun vuoden 1945 kaksilohkoinen Mestaruussarja otetaan mukaan laskuihin.


title: Kuopion jalkapallo

text: Naisten jalkapalloa Kuopiossa pääsarjatasolla ovat pelanneet KPT, KMF (Kuopion MimmiFutis) ja uusin Kuopion jalkapallon pääsarjaseura Pallokissat, joka alkoi naisten liigassa 2012.


title: Kuopion jalkapallo

text: Suomessa jalkapallon pääsarjaa on pelattu kaikkiaan 85 kautena alkaen 1930 ja 2016 mukaan lukien. Kuopiosta ainakin yksi seura on ollut mukana miesten pääsarjassa 65 eri kauden aikana. Helsingistä ja Turusta on ollut seura mukana joka kerta. Kuopio on pääsarjaseura paikkakunnalla kaudet –listalla kolmantena, seuraavana tulevat Valkeakoski (62), Vaasa (59), Tampere (52) ja Lahti (51). Naisten jalkapalloa pelaava seura on ollut kahtena kautena ainoa kuopiolaisseura, joka oli mukana lajin pääsarjassa (KMF 2004 ja -07).


title: Kuopion jalkapallo

text: Suomen Palloliitossa on 917 jäsenseuraa (2017). Kuopiossa seuroja on 14 (seurat piirissä 2017): AC BARCA, FC Tarzan, JuPy, Kings SC, KJK, KuPS, KuKi, LiPa, NP-H, Pallokissat, PuPa, SC KuFu-98, SC Zulimanit ja Voimistelu- ja Urheiluseura Männistön Elo.


title: Kuopion jalkapallo

text: Jalkapalloharrastus tuli Suomeen vuonna 1890, jolloin Turussa järjestettiin ensimmäiset pelit. Vuonna 1907 perustettiin Suomen Palloliitto. Seuraavana vuonna ryhdyttiin järjestämään cup-kilpailua Suomen mestaruudesta.


title: Kuopion jalkapallo

text: Vuosisadan vaihteessa Kuopio oli oloiltaan maalaismainen. Asukasluku kasvoi vajaasta 9000:sta 16000:een 1890-1910 välisenä aikana. Lähinnä torin ympärillä olevat kivitalot ilmensivät kaupunkimaisuutta. Kuopioon tuli sähkö 1892, viemäri 1907 ja vesijohtoverkosto 1915. 1920-luvulla Kuopiossa rikkoontui 20000 asukkaan raja.


title: Kuopion jalkapallo

text: Kuopion ensimmäisten jalkapallojen esitetään ponnahdelleen lajiharrastusmielessä kansakoulujen pihamailla syksyllä 1908. Ensimmäiseksi Kuopiossa pelatuksi seurojen väliseksi jalkapallo-otteluksi esitetään 12.6.1910 Väinölänniemellä pelattua ottelua VPK:n Osmo vastaan Kuopion Riento, jonka Riento voitti.


title: Kuopion jalkapallo

text: Kuopion Riento ja Kuopion Reipas ottivat jalkapallon virallisesti toimintaansa vuonna 1915. Seuraavina vuosina mukaan tulivat VPK:n urheiluseura Osmon Pojat, 1919 perustettu Männistön Elo, 1920 perustettu Kuopion Urheilu-Veikot ja 1923 perustetut Kuopion Palloseura ja Savon Sisu. Palloliiton toimintaan kuopiolaisseurat tulivat 1919, kun Reippaalla oli edustaja paikalla liiton vuosikokouksessa.


title: Kuopion jalkapallo

text: Riento, Elo ja 1928 perustettu Kuopion Kisa-Veikot olivat TUL:n seuroja ja siten Palloliiton toiminnan ulkopuolella. Urheilu-Veikot, Sisu ja Reipas olivat puolestaan yleisseuroja, joissa jalkapallo oli vain yksi monista lajeista.


title: Kuopion jalkapallo

text: Männistön työläisnuoriso oli 1919 ensimmäisenä perustamassa Kuopioon seuraa, joka oli päätyvä valtakunnan ylimmälle tasolle. Elo on siis myös vanhin kuopiolainen elossa oleva jalkapalloa pelaava seura (tilanne kauden 2017 jälkeen). Seura on rekisteröity vuonna 1947 Elon nykyisinkin käyttämälle nimelle Voimistelu- ja Urheiluseura Männistön Elo.


title: Kuopion jalkapallo

text:
Elo on pelannut pääsarjassa kolmena kautena (1969-70 ja 1982). Paras sija on ollut yhdeksäs 1969.
10. huhtikuuta 1991 Elon yleiskokous teki päätöksen luopua ykkösen kauden 1991 sarjapaikastaan. Luopumisen syy oli ex-puheenjohtaja Tuomo Yläkorholan aiheuttama taloudellinen umpikuja. Elo oli kuukautta aikaisemmin kerennyt voittaa ykkösdivisioonan hallimestaruuden Oulussa.


title: Kuopion jalkapallo

text: Toiminnan loppumisen jälkeen seurasi fuusioyritelmä FC Kuopio (KPT:n kanssa). Missään vaiheessa 1990 sarjapelaamisen loppumisen jälkeen seuraa ja yhdistystä ei lakkautettu. 2011 syksyllä valittiin uusi johtokunta ja nukkuvaa seuraa alettiin herätellä. Seuraavana vuonna Elo palasi jalkapallon pariin Itä-Suomen piirin Viitosessa 2012. Elo sai pelaajat Etelä-Kuopion Ilvekseltä. Paluuottelu Elo-Kings SC (2-2) pelattiin 5. toukokuuta 2012 Keskuskentällä.


title: Kuopion jalkapallo

text: Kuopion Riennossa jalkapalloa alettiin pelata 1907. Työväen urheiluseuroista Rientoa aikaisemmin jalkapalloilun olivat aloittaneet vain Kotkan Riento ja Helsingin Ponnistus (1906). Samoihin aikoihin Riennon kanssa alkoivat Turun Pyrkivä ja Tampereen Yritys.


title: Kuopion jalkapallo

text: Työväen Urheiluliitto (TUL) perustettiin 26. tammikuuta 1919. Jalkapallo ei ollut alussa liiton ohjelmassa; jalkapallojaosto perustettiin 16.10. 1919.


title: Kuopion jalkapallo

text: TUL:n kilpailutoiminta alkoi 1920. Pohjois-Savon ja Kainuun piirin mestaruusottelussa pelasivat Kuopion Riento ja Männistön Elo (6 – 0). Piirien mestarit pääsivät osallistumaan liiton mestaruuskilpailuihin. Finaali pelattiin 10. lokakuuta 1920 Eläintarhan Urheilukentällä Helsingissä, ja paikallinen Kullervo voitti Kuopion Riennon 13 – 1.


title: Kuopion jalkapallo

text: TUL lopetti oman jalkapallotoimintansa 1956, ja sen 115 seuraa liittyivät jalkapalloilun osalta SPL:oon. Vuonna 1960 TUL otti jalkapalloilun uudelleen ohjelmaansa.


title: Kuopion jalkapallo

text:
1920-luvulla Reippaasta alkoi erota lajijaostoja tarkoituksenaan perustaa omia seuroja.
7. maaliskuuta 1923 kuusitoista henkilöä piti Kuopion Seurahuoneella kokouksen, jonka tavoitteena oli jalkapallon erikoisseuran perustaminen. Yhdeksän päivää myöhemmin pidettiin 25 hengen voimin samassa paikassa varsinainen Kuopion Palloseuran perustamiskokous, jossa puhetta johti varatuomari Lauri Backman. Seuran ensimmäiseksi puheenjohtajaksi valittiin Ali Rautakorpi.


title: Kuopion jalkapallo

text: Uuden seuran tilanne oli haasteellinen. Kenttäolot olivat alkeelliset, lajin sääntötuntemus oli huonoa eikä valmennuksesta ollut tietoakaan. Palloliiton organisaatiosta ei ollut apua eivätkä taloudelliset resurssitkaan olleet kohdallaan.


title: Kuopion jalkapallo

text: Kuopion Palloseuran nimi lyhennettiin alkuvuosina KPS:ksi, kunnes Hufvudstadbladet keksi 1934 lyhenteen KuPS. Vuonna 1935 KuPS otti käyttöön keltamustan peliasun.


title: Kuopion jalkapallo

text: KuPS on kerennyt saavuttaa tähän mennessä (1923 – 2013) yhteensä viisi suomen mestaruutta (1956, -58, -66, -74 ja -76), yhdeksän hopeaa (1950, -54, -64, -67, -69, -75, -77, -79 ja 2010) ja yhden pronssin (1953). Suomen cupin voittoja KuPS:lla on kaksi (1968 ja 1989) ja Liigacupin voitoja yksi (2006). Kaikkien aikojen maratontaulukossa KuPS on 57 pääsarjakaudellaan neljäs, edellään HJK, TPS ja Haka. KuPS piti pitkään hallussaan ennätystä pelata putoamatta peräkkäisiä kausia pääsarjassa, 44 (1949-92). Ennätys rikkoontui vasta 2008, kun HJK pelasi 45:nnen peräkkäisen kautensa.


title: Kuopion jalkapallo

text: 2. toukokuuta 1926 Kuopiossa pidettiin Suomen Palloliiton Savon piirin perustamiskokous. Kuopiolaisseuroista mukana olivat Kuopion Palloseura ja Osmon Pojat, muut olivat Kajaanin Palloilijat, Warkauden Sk:n (Suojeluskunnan) Palloilijat ja Iisalmen Palloilijat.


title: Kuopion jalkapallo

text: Savon piiri kattoi aluksi alueen, jolla sijaitsivat mm. kaupungit: Kajaani, Iisalmi, Kuopio, Varkaus, Mikkeli, Jyväskylä ja Savonlinna. Piirin mestaruudesta (”Savon-malja”) pääsivät ottelemaan Suomen Palloliittoon kuuluneet piirin alueen seurat. Ensimmäinen kilpailu pelattiin kesäkuussa 1926. Kilpailuun ilmoittautui 6 seuraa, joista kaksi Kuopiosta. K.P.S. voitti ensin Kuopion Osmon, sitten Iisalmen Palloilijat ja hävisi loppuottelussa Väinälänniemellä 27. kesäkuuta Warkauden sk:n Palloilijoille 2-3.


title: Kuopion jalkapallo

text: Vuosien 1926-29 Savon-malja –kilpailuun osallistunut kolmas kuopiolaisseura oli Savon Sisu (1929). Kuopion Palloseura hävisi myös 1927-29 Savon-malja –loppuottelut. Voittajana oli kolme kertaa peräkkäin Mikkelin Kilpa-Veikot.


title: Kuopion jalkapallo

text:
Kuopion Palloseurassa oli 1930-luvun alussa sisäisiä ristiriitoja, jotka puhkesivat julkiseksi hajaannukseksi syksyllä 1931.
Riita ratkesi kun 18. lokakuuta 1931 kaupunkiin perustettiin toinen jalkapalloseura, Kuopion Pallo-Toverit (KPT).


title: Kuopion jalkapallo

text: Kuopion Pallotoverit (K.P.T.) ry on rekisteröity 18.3.1933. Yhdistys on edelleen elossa. KPT:n nimi oli Koparit pari viikkoa tammikuussa 1982. Seuran yleinen kokous päätti, että seuran uudeksi nimeksi tulisi Koparit ry. Nimen muuttaminen vaati sääntöjen mukaan kuitenkin vielä toisen yleisen kokouksen hyväksynnän. Kokous päätettiin pitää kahden viikon kuluttua. Seuran vanhempi polvi vetosi vanhan nimen puolesta voimakkaasti sekä jäsenistöön että seuran johtoon. Johtokunta päätti perääntyä. Vanha nimi säilyisi virallisena nimenä, mutta käyttöön lanseerattaisiin ”markkinointinimi” Koparit, jota käytettäisiin myös kilpailutoiminnan yhteydessä.


title: Kuopion jalkapallo

text: 28. syyskuuta 1991 pelattiin Kakkosdivisionnan pohjoislohkossa Seinäjoella Sepsi-78 vastaan KPT. Kotijoukkue voitti kauden viimeisen ottelun 4 – 0. KPT ei pystynyt uusimaan sarjapaikkaansa kauden peleistä saadulla yhdellä tasapelipisteellään. ”Viimeiset (toistaiseksi?) ottelunsa vihreäpaidat pelasivat vuonna 1991” kirjoittaa seurahistorian esipuheessa 18.10.2011 Jussi Tuovinen.


title: Kuopion jalkapallo

text: KPT ja Elo fuusioituivat 1991 (ks. FC Kuopio); fuusioseura ei toiminut kauaa. KPT ei ole osallistunut kilpailutoimintaan 1991 jälkeen. Seuraa ei kuitenkaan haluta lakkauttaa. KPT aikoo pitää 2016 loppuvuoden aikana vuosikokouksen pysyäkseen jatkossakin Patentti- ja rekisterihallituksen yhdistyslistalla ja pitääkseen optionsa kilpailutoimintaan osallistumiseen avoimena.


title: Kuopion jalkapallo

text: Kuopiolaisseuroista Palloliiton jäseniä olivat 30-luvulla KuPS:n ja KPT:n lisäksi vain Kuopion Osmo (1932, seuraavana vuonna se ei löydy enää jäsenseuraluettelosta). .


title: Kuopion jalkapallo

text: KuPS voitti ensimmäisen Savon piirin mestaruutensa vuonna 1930, ja tämä merkitsi nousua Palloliiton B-sarjaan (myöhemmin Suomensarja). Vuosina 1930-1935 B-sarjaan joukkueet valikoituivat piirien sarjoista, Savosta B-sarjaan pääsi piirinsarjan paras (2 parasta 1934 ja -35). Kuopiolaisseuroista KuPS:n lisäksi vain KPT oli mukana em. karsinnoissa B-sarjaan (vuosina 1932-35).


title: Kuopion jalkapallo

text: KPT kehitti ensimmäisenä seurana kunnollisen nuorisotoiminnan ja kaupunginosasarjojen avulla seura nousi pian KuPS:n ohi. KPT:n tunnetuin kasvatti oli maajoukkuemaalivahti Thure Sarnola.


title: Kuopion jalkapallo

text: KuPS oli voittanut piirin sarjan vuosina 1930 – 34, mutta kaupungin valtikka siirtyi KPT:lle 1935, jolloin se voitti ensimmäisen piirin mestaruutensa. KPT:n voimahahmona alkuvuosina oli seuran sihteeri Hannes Hiltunen, joka oli myös joukkueen manageri eli pelaajien valitsija ja valmentaja, ja myös laitahyökkääjä (pelasi Mestaruussarjaa vuosina 1938 ja -39).


title: Kuopion jalkapallo

text: Syksyllä 1937 KPT nousi ensimmäisenä sisämaan seurana Suomen pääsarjaan.


title: Kuopion jalkapallo

text: 8. toukokuuta 1938 Väinölänniemellä pelattiin Kuopion ensimmäinen pääsarjaottelu, KPT-HJK 1-5, yleisöä 1300. Kuopiolaisseuran ensimmäisen pääsarjamaalin teki Onni Lappalainen.


title: Kuopion jalkapallo

text: KPT taisteli ja pysyi Mestaruussarjassa aina vuoteen 1940 asti, jolloin seura tipahti B-sarjaan kun hävisi heinäkuussa karsintaottelussa Kiffenille 1-2.


title: Kuopion jalkapallo

text: Sota-aikanakin pelattiin jonkin verran jalkapalloa. Palloliitto järjesti mun muassa 1943–44 ns. sotasarjan, jossa pelasi myös KPT Neuvostoliiton suurhyökkäys kesällä 1944 lopetti sarjat.


title: Kuopion jalkapallo

text: Toiminta aloitettiin uudestaan keväällä 1945, jolloin Palloliitto järjesti kaksilohkoisen SM-sarjan, jonka parhaista koostettiin syksyksi 1945 varsinainen SM-sarja. KPT selvitti tiensä mestaruussarjaan, mutta se osoittautui jälleen liian kovaksi. Sarjasta tipahdettiin heti.


title: Kuopion jalkapallo

text: KuPS alkoi samaan aikaan nousta kohta huippua. KuPS:n taustahahmona oli Aaro Heikkinen, joka pelasi edustusjoukkueessa 1929 – 47 ja keskittyi sitten valmennukseen vuoteen 1967 asti. KuPS:n ensivierailu pääsarjassa 1947/48 päättyi putoamiseen, mutta KuPS palasi sinne heti seuraavana vuonna.


title: Kuopion jalkapallo

text: 1945 Kuopioon ensimmäinen nuorten mestaruus (A-pojat) KPT:lle. A-poikien mestaruuksia on ratkottu 1942 alkaen. KTP sai vielä toisenkin mestaruuden 1950. KuPS sai ensimmäiset juniorimestaruutensa A-pojissa 1955, B-pojissa 1971 (B:n mestaruuksista Suomessa on pelattu 1971 alkaen), C-pojissa 1977 (C:n mestaruuksista on pelattu 1971 alkaen), D-pojissa 1972 (D:n mestaruuksista pelattiin 1971 – 98) ja nappuloissa, E-pojat 1964 (nappulamestaruuksista pelattiin 1964 – 93).


title: Kuopion jalkapallo

text: Aaro Heikkinen kehitti kuopiolaisen nopean lyhytsyöttöpelin. Kuopion jalkapallon tavaramerkiksi tuli ”Elä laakase naatitaan”. Heikkinen opetti Aulis Rytkösen huippupelaajaksi. Rytkönen oli nostamassa KuPS:aa ensimmäisen kerran SM-sarjaan: Hän lähti Ranskaan ammattilaiseksi joulukuussa 1952.


title: Kuopion jalkapallo

text: Kuopion ensimmäinen SM-kulta tuli 1956 (KuPS). 30 vuoden ajanjaksolla 1950 – 79 KuPS voitti viisi Suomen mestaruutta ja oli kahdeksan kertaa hopealla. Melkein kaikki KuPS:n pelaajat noina vuosina olivat juuriltaan kuopiolaisia.


title: Kuopion jalkapallo

text: 1966 kuopiolaiselle ensimmäinen pääsarjan maalikuninkuus: Markku Hyvärinen, KuPS, 16 maalia.


title: Kuopion jalkapallo

text: 1967 kuopiolaisseura pelasi ensimmäisen Eurocup-ottelun. KuPS:n vastustajana oli ranskan mestari St. Etienne, joka voitti ensin kotonaan 2-0, ja sitten Väinölänniemellä 3-0.


title: Kuopion jalkapallo

text: 1968 kuopiolaisseuralle ensimmäinen Suomen cupin voitto: KuPS-KTP 2-1. Suomen cupista kilpailtiin ensimmäisen kerran 1955. Vuosi 2014 mukaan lukien Kuopioon on tullut kaksi voittoa (toisen kerran 1989 KuPS-Haka 3-2) ja viisi kertaa kuopiolainen on ollut finaalin häviävänä osapuolena. Ensimäisenä 1957 KPT (hävisi Drott:lle 1-2 ja.) ja 1978 KPT hävisi Reippaalle kaksiosaisessa finaalissa yhteismaalein 2-4 (tulokset ensin kotona 1-3, sitten vieraissa 1-1). KuPS on hävinnyt kolme kertaa (2011 – 13 häviöt HJK:lle 1-2 ja., Hongalle 0-1 ja RoPS:lle 1-2).


title: Kuopion jalkapallo

text: Viking cup -nimistä kilpailua pelattiin vuosina 1972-76. Kuopiolaisseuroista kilpailuun osallistuivat KuPS ja KPT. KuPS osallistui kilpailuun sen jokaisena vuonna ja oli parhaimmillaan häviäjänä välierä-ottelussa (1973, jolloin tuli Kuopion paras saavutus ko. kilpailussa, 0-1 jatkoaika-häviö Reippaalle). KPT oli mukana kolmesti. Kuopion seurat pelasivat kilpailussa vastakkain kaksi kertaa: 1973 KuPS voitti 3-0 ja 1974 KPT voitti 2-1.


title: Kuopion jalkapallo

text: 1973 ensimmäinen kolmannen polven pääsarjapelaaja Joni Hiltunen (s. 1963, KuPS). Jonin isä Matti (s. 1933) pelasi pääsarjassa mm. KPT:ssa 1954 ja KuPS:ssa 1958-63, 1965. Matin isä Hannes (s. 1907) pelasi KPT:ssa 1934-39. Hannes edusti ennen KPT-uraansa KuPS:aa.


title: Kuopion jalkapallo

text: Vuosina 1981 – 83 pelattiin kaukalojalkapallon suomenmestaruuksista. SPL:n julkaisemissa jalkapallokirjoissa kilpailua nimitettiin SM-hallisarjaksi. KuPS ei selviytynyt kilpailussa alkulohkoista mitaliotteluihin. Kuopiolaisseuroista myös Elo osallistui kilpailuun. Elo oli mukana 1982, jolloin se jäi kuopiolaisten alkulohkossa kolmanneksi KPT:n ja KuPS:n jälkeen.


title: Kuopion jalkapallo

text: Ensimmäinen SM-hallisarja järjestettiin talvella 1981 (joulukuu 1980 – 15. maaliskuuta 1981). Kyse oli kaukalojalkapallosta, jonka idea oli saatu Yhdysvalloista. KPT voitti 4 joukkueen alkulohkon (KuPS jäi kolmanneksi). Alkulohkon pelit pelattiin Kuopion jäähallissa ja Lahden suurhallissa (siellä pelattiin normaalilla jalkapallokentällä). Mitaliottelut pelattiin Helsingin jäähallissa, jossa KPT voitti finaalissa Hakan 5-1. Seuraavana vuonna KPT tuli hopealle ja 1983 pronssille. Kaukalojalkapallon taru virallisella tasolla Suomessa päättyi talvella 1983. KPT ehti tehdä historiaa voittamalla kolmessa vuodessa kaikki mahdolliset mitalit.


title: Kuopion jalkapallo

text: Naisten Suomen cupia on pelattu vuodesta 1981 alkaen. Vuosi 2014 mukaan lukien kuopiolaisseurojen paras saavutus on ollut selviytyminen finaaliin kahdesti: 1983 Koparit hävisi Puotinkylän Valtille (1-4) ja 2012 Pallokissat PK-35 Vantalle (1-2).


title: Kuopion jalkapallo

text: Kesällä 1982 pääsarjassa pelasi kolme kuopiolaista jalkapalloseuraa.


title: Kuopion jalkapallo

text: 1983 KuPS:lla oli ensimmäistä kertaa ulkomainen valmentaja; Boguslaw Hajdas, joka oli ollut Puolan Valmentajana MM-turnauksessa 1982.


title: Kuopion jalkapallo

text: 1984 Elo saavutti Työväen Urheiluliiton jalkapallomestaruuden. Toisen kerran Elo voitti TUL-tittelin 1988. Elo on ainut kuopiolaisseura, jolle ko. mestaruus on mennyt 2014 vuosi mukaan lukien. TUL:n mestaruuksista pelaaminen alkoi vuonna 1920.


title: Kuopion jalkapallo

text: 1980-luvulla KuPS ei enää menestynyt (1979 oli vielä tullut hopeaa). Edessä oli taistelu sarjapaikasta. 1980-luvun paras saavutus oli cupmestaruus 1989.


title: Kuopion jalkapallo

text: 1990-luvulla jalkapallon asemesta jääkiekko ja Kalevan Pallo nousi kuopiolaisyleisön suosikiksi (KalPa saavutti jääkiekkoliigassa SM-hopean 1991).


title: Kuopion jalkapallo

text: 1991 (10. maaliskuuta) Elo voittaa Ykkösen hallisarjan (Ykköscup) lopputurnauksen Oulussa. KuPS oli kilpailussa parhaimmillaan toinen; hävisi vuoden 1995 finaalissa Pallo-Iiroille.


title: Kuopion jalkapallo

text: 1991 kuopiolaisseura mukana ensimmäistä kertaa järjestetyssä Neste Charity shield –kilpailussa, edelliskauden cupin ja sarjan voittajat vastakkain ennen tulevaa kautta, KuPS hävisi Kuusysille 0-1.


title: Kuopion jalkapallo

text: 1991 Elo joutui luopumaan Ykkösestä, kun paljastui monien miljoonien markkojen talousepäselvyydet. Seuran puheenjohtaja oli sotkenut siviilitoimensa pankinjohtajana ja luottamustoimensa Elon johdossa keskenään.


title: Kuopion jalkapallo

text: Syksyllä 1991 Elo ja KPT yhdistyvät FC Kuopioksi, mutta siitä ei ollut kaupungin ykkösseura KuPS:n todelliseksi haastajaksi.


title: Kuopion jalkapallo

text: 17. lokakuuta 1992 KuPS-MP 0-1; KuPS putoaa Veikkausliigasta. Kausi 1992 oli KuPS:n 44:s peräkkäinen pääsarjakausi (putki alkoi 1949), mikä oli ennätys Suomessa. Toiseksi eniten peräkkäisiä pääsarjakausia sarjapelaamisen alusta 1930 kauden 1992 loppuun oli saavuttanut HJK, 29 (1964 – 92). KPT oli pysynyt pääsarjassa parhaimmillaan 10 peräkkäistä kautta (1978 – 87).


title: Kuopion jalkapallo

text: Syksyllä 2000 KuPS varmisti nousunsa takaisin pääsarjaan.


title: Kuopion jalkapallo

text: 2002 tyttöjalkapalloilussa ensimmäinen kuopiolaisseuran SM Kuopion Mimmifutikselle (B-tytöt). Tyttöjen mestaruuksia alettiin jakaa 1986. Toinen kuopiolaismestaruuksista (vuosi 2014 mukaan lukien) tuli 2010 (B-tytöt) KMF-Kuopiolle.


title: Kuopion jalkapallo

text: 2006 KuPS saavutti Liigacupin voiton; finaalissa FC KooTeePee hävisi 2-1. Liigacup-niminen kilpailu oli alkanut Suomessa vuonna 1994.


title: Kuopion jalkapallo

text: Regions’ Cup perustettiin vuonna 2012 Suomen cupin rinnalle vain piirien sarjoissa pelaaville seuroille. Finaali korvasi aikaisemmin pelatun Pikkufinaalin. 2013 SC KuFu-98 voitti finaalissa FC Kiiston rangaistuspotkuilla 4-2 (1-1).


title: Kuopion jalkapallo

text: Toisen Regions’ Cup -voittonsa SC KuFu-98 sai 2015 syksyllä voittamalla Valkeakoskella pelatussa finaalissa Turun Pallokerhon 2-1. Voitolla KuFu ansaitsi paikan Eurokentille UEFA:n Regions´ cupiin. Yksi voittajajoukkueen pelaajista oli Tero Taipale, joka sai suomalaisessa jalkapallossa harvinaisen triplan täyteen; hän on voittanut Regions´ cupin lisäksi myös Suomen mestaruuden ja Suomen cupin.


title: Kuopion jalkapallo

text: UEFA:n Regions Cup pelataan joka toinen vuosi. KuFu-98 2015 Suomen voittajana osallistui 2016 Unkarissa 24. – 28. lokakuuta pelattuun lohkovaiheen turnaukseen, jossa oli mukana kolme muuta eri maan alueellista joukkuetta. Kilpailussa ei voi pelata pelaaja, joka on pelannut pääsarjaottelun. Voittajat 8 vastaavasta lohkovaiheen turnauksesta jatkavat lopputurnauksessa ensi vuonna. KuFu esiintyi nimellä Finland East District Team (joukkueessa oli myös pelaajia KuPS:n A-junioreista, Kurkimäen Kisasta ja Warkus JK:sta). KuFu sijoittui turnauksessa kolmanneksi.


title: Kuopion jalkapallo

text: Naisten jalkapallon pelaamista vastustavista asenteista huolimatta naiset alkoivat Suomessa harrastaa lajia jo 30-luvulla. Varsinaisesti peli sai lentävän lähdön Mikkelissä 23.8.1970, kun MP:n ja KuPS:n mestaruussarjapelin esiottelussa pelasivat edustuspelaajien vaimot, morsiamet ja tyttöystävät; MP voitti 3-0. Varsinainen kilpailutoiminta alkoi, kun ensimmäinen epävirallinen Suomen mestaruus ratkaistiin cup-kilpailulla 1971. Kilpailuun osallistui 51 joukkuetta, mukana mm. KPT, joka hävisi lopulliselle voittajalle HJK:lle välierässä. 1972 pelattiin ensimmäinen varsinainen SM-kilpailu. Piireissä pelattiin ensin 16 alkulohkossa, joiden voittajat selvittivät mestarin (HJK) cupkilpailulla. Kuopiosta mukana oli KPT:n lisäksi Päivärannan Pallo. Suomen Cupia naiset alkoivat pelata 1981.


title: Kuopion jalkapallo

text: 1973 järjestettiin Naisten mestaruuskilpailu, jonka 4 joukkueen loppusarjassa KPT sijoittui toiseksi eli saavutti SM-hopeaa. Mestaruussarja-nimellä alettiin pelata 1974 (myöh. SM-sarja ja nykyisin Naisten Liiga), jolloin toinen eli 2. korkein sarjataso oli Perussarja. Sen nimi muuttui Aluesarjaksi 1981. Toiseksi korkeimmaksi sarjatasoksi tuli 1984 I divisioona (nykyisin Ykkönen). Kakkosta alettiin pelata 2006.


title: Kuopion jalkapallo

text: KPT osallistui em. 1972 ja -73 lisäksi pääsarjapelaamiseen vielä vuosina 1974, 1976 – 77 ja 1981 – 85. Muut kuopiolaiset naisten pääsarjaa pelanneet seurat ovat KMF yhdeksän kauden ajan (2003 – 11) ja Pallokissat (2012 lähtien).


title: Kuopion jalkapallo

text: Euro-kausi 2013/14 mukaan lukien KuPS on osallistunut 10 kertaa Euroopan cupeihin, KPT kaksi kertaa.


title: Kuopion jalkapallo

text: Kuopiolaisseurojen vastustajat Euro-cupeissa:KuPS: 1959/60 KuPS luopui, 1967/68 St. Etienne, 1975/76 Ruch Chorzow, 1977/78 FC BrüggeKuPS: 1969/70 Academica Coimbra, 1990/91 Dynao KievKuPS: 1976/77 Östers IF, 1978/79 B 1903, Esbjerg, 1980/81 St. Etienne, 2011/12 Gaz Metan, 2012/13 Llanelli, M. Netanya, Bursaspor


title: Kuopion jalkapallo

text:
KPT: 1979/80 Malmö FF, 1982/83 Anderlecht
KPT oli varsinainen edelläkävijä jalkapallon nuorisotoiminnassa Kuopiossa ja koko maassa. KuPS aloitti poikajaostonsa nimissä nuorisotoiminnan jo vuonna 1928. KPT otti kuitenkin heti perustamisestaan lähtien aloitteen käsiinsä ja hallitsi aina 1950-luvulle saakka Kuopion ja koko Savon piirin juniorisarjoja. KuPS palasi nuorisotyön kärkeen 1950-luvulla.


title: Kuopion jalkapallo

text: Varsinkin 1950- ja 60-luvuilla puhuttiin yleisesti kalakukkokaupungin jalkapalloinstituutiosta, Savon jalkapallosammosta tai jalkapalloakatemiasta. Tuhansia nuoria opetettiin järjestelmällisesti jalkapallon saloihin jo alle 10-vuotiaina. Menestyksen tavoittelussa mentiin kuitenkin liian pitkälle, sillä jo A-nuorten iässä monet lopettivat jalkapallon kokonaan.


title: Kuopion jalkapallo

text: Aulis ”Alis” Rytkönen oli kaikkien aikojen paras kuopiolainen - kenties suomalainen - jalkapalloilija. Hän sai syksyllä 1950 armeijassa ollessaan ensimmäisen ammattilaistarjouksen. Kyseessä oli pariisilainen Stade Français -seura, jossa oli entuudestaan yksi ruotsalainen pelaaja. Suomen Palloliitto katsoi kuitenkin, ettei tarjous ollut asiallinen. Oikeana syynä saattoi olla kuitenkin se, että Rytkönen haluttiin pitää maajoukkueessa Helsingin kesäolympialaisten yli.


title: Kuopion jalkapallo

text: Rytkönen siirtyi lopulta 1952 syksyllä Ranskan Toulouse FC:hen ja teki ensimmäisenä suomalaisena jalkapalloilijana ammattilaissopimuksen.


title: Kuopion jalkapallo

text: Thure ”Tysse” Sarnola oli ensimmäinen kuopiolainen A-maajoukkueessa (1939); B-maajoukkueeseen oli jo edellisenä kesänä päässyt KPT:n Pentti Leskinen. Sarnola on KPT:n kasvatti. Kun KPT aloitti 1932 keväällä omien juniorisarjojen peluuttamisen, niin Thure oli 15 vuotiaana mukana seuran ensimmäisessä juniorijoukkueessa.


title: Kuopion jalkapallo

text: Thure Sarnola (s. 30.4.1917, alk. Stråhl, suomensi nimensä 18-vuotiaana) oppi jalkapallotaidot Kuopion Pallotovereiden junioreissa, pääsi 17-vuotiaana edustusjoukkuueen maalivahdiksi 1934 ja oli 1937 nostamassa KPT:ta mestaruussarjaan. Siirtyi KPT:sta 1941 Helsingin Palloseuraan ja kruunasi uransa 1950 ensimmäisellä Suomen mestaruudellaan Ilves-Kissoissa. "Tysse" oli kooltaan 188 cm / n. 70 kg. Hän toimi valmentajana aktiiviuransa jälkeen (keskittyi lähinnä maalivahtivalmennukseen maajoukkueessa ja HJK:ssa).


title: Kuopion jalkapallo

text: Sarnolan erinomaisuutta maalivahtina todistellaan lähinnä sillä, että hän pelasi maamme kaikkien aikojen parhaissa peleissä ja kunnostautui niissä. Silloinen kuopiolainen veturinlämmittäjä debytoi A-maajoukkueessa Kööpenhaminassa 1939, jossa Suomi hävisi Tanskalle 5-0, mutta joukkueen paras oli Sarnola, joka torjui mm. rankkarin. Heinäkuussa 1939 Olympiastadionille Suomea vastaan tuli Italia parhaalla mahdollisella joukkueellaan. Italia oli voittanut MM:n 1934 ja 1938 ja Olympiakullan 1936. Suomi hävisi 2-3 ja ottelun sankari oli maalivahti Sarnola, jonka mainitaan torjuneen ottelussa noin 80 italialaisten laukausta ja pukkausta. Sarnola oli maalissa myös toisen ääripään ennätyksessä, Leipzigin 13-0 Saksalle häviössä.


title: Kuopion jalkapallo

text: 1949 Suomi hävisi olympiastadionilla Englannille 0-4, mutta Englannin lehdet ylistivät Sarnolaa, joka on muistellut, että Englannista tehtiin todella hyvä ammattilaistarjous, mutta hän oli tuolloin mielestään liian vanha (32 v) ja perheellinen. Sarnola myös kertoo, että syksyllä 1939 hän olisi päässyt Ruotsin mestaruussarjaan, mutta sota oli estänyt tuon mahdollisuuden. Oli siis lähellä, ettei Sarnolasta tullut Suomen ensimmäistä ammattilaisjalkapalloilijaa.


title: Kuopion jalkapallo

text:
Thure ”Tysse” Sarnola pelasi A-maajoukkueen maalilla 9 eri vuotena aikavälillä 1939 – 1950. Useampina vuosina tai pitemmän ajanjakson huipulla eli A-maajoukkuetasolla ovat suomalaismaalivahdeista pelanneet vain Olli Huttunen (1980 - 1992), Kari Laukkanen (1985 - 1997), Antti Niemi (1992 - 2004) ja Jussi Jääskeläinen (1998 - 2010). Kuopiolaisseuroja edustaessaan A-maaottelussa maalivahdeista ovat pelanneet Sarnolan ja Laukkasen (KuPS) lisäksi Keijo Hurri (KuPS), Pekka Hieta (KPT) ja Jari Poutiainen (KuPS).
Jalakapallo-Peijjaiset ""King of The Games"" on Kuopio-hallissa vuosittain marras-joulukuun vaihteessa järjestettävä, Suomen suurin jalkapallon pienpelitapahtuma. Peijjaiset järjestettiin ensimmäisen kerran jo vuonna 1992.


title: Kuopion jalkapallo

text: UEFA palkitsi Jalakapallo-Peijjaiset vuoden 2006 Veteran Grassroots –tapahtumana Suomessa.


title: Kuopion jalkapallo

text: Väinöläniemellä pelattiin jalkapallo-ottelu jo vuonna 1910. Väinölänniemi oli pitkään Kuopion ainoa virallinen kenttä. Urheilukentän alue toimi aluksi juhlakenttänä. Kenttä alkoi muotoutua urheilukeskuksen suuntaan, kun 1906 tehtiin päätös 25x50 m kokoisesta voimistelualueesta ja 130 m pitkästä juoksutiestä. Varsinainen urheilukenttä rakennettiin 1916. Yleisurheilun SM-kilpailujen 1923 alla kentälle tehtiin peruskorjaus, jossa juoksuradalle saatiin lisää mittaa, ratakierros tuli 350 m:ksi. Jalkapallokenttäalue ei täyttänyt sääntöjen minimimittoja, ja pelikentän jatkona täytyi käyttää juoksuratoja. Kenttää uudistettiin ajanmukaiseksi 1950 alkaen. Jalkapallokenttä korjattiin täysimittaiseksi nurmikentäksi vuonna 1951 Helsingin olympialaisten karsintapelit mielessä. Katettu katsomorakennus valmistui kesäkuussa 1952. Katsomorakennus vihittiin 8.7.1952. Nurmikenttää laajennettiin uudelleen vuonna 1973, ja samalla korjattiin myös juoksuradat kansainvälisiin mittoihin ja päällystettiin kumiasfaltilla .


title: Kuopion jalkapallo

text: Väinölänniemi toimi KuPS:n kotikenttänä vielä vuonna 2005. Stadionin katsomokapasiteetti on 2000. Nykyisin kenttää käytetään pääasiassa yleisurheilun harjoitus- ja kilpailukenttänä.


title: Kuopion jalkapallo

text: Viimeinen pääsarjan ottelu Väinölänniemellä ennen siirtymistä uudelle Keskuskentän stadionille KuPS:lla oli 15. kesäkuuta 2005 KuPS-Inter 0 – 3. Veikkausliigassa ”Vänärille” paluun KuPS teki kauden 2009 alussa, jolloin KuPS pelasi siellä neljä ensimmäistä kotiotteluaan. 13. kesäkuuta 2009 KuPS-MyPa -ottelun jälkeen KuPS pelasi seuraavan kerran Veikkausliigaa Vänärillä 2016 (19.6. KuPS-Inter).


title: Kuopion jalkapallo

text: Väinölänniemen jalkapallo-otteluissa suurin yleisömäärä on 7007 maaottelussa Suomi – Sveitsi (1-0, 19.5. 1975). Seurapelien ennätys, ja samalla KuPS:n yleisöennätys on 6787 paikallispelistä KuPS – Elo (1-1, 27.5.1969). Edellä mainitut ovat Kuopion kaikkien aikojen 2. ja 3. suurimmat jalkapallo-otteluiden yleisömäärät.


title: Kuopion jalkapallo

text: Keskuskenttä rakennettiin alun perin raviradaksi vuonna 1906. Kentän yhteyteen rakennettiin jalkapallokenttä 1931. Alueelle valmistui 1939 Kuopion ensimmäinen jalkapallon ruohokenttä, sen yhteydessä oli yleisurheilukenttä 400 m juoksuratoineen (sijaitsi nykyisen jalkapallostadionin paikalla). Ruohokenttää laajennettiin 1952 Helsingin olympialaisten mahdollisia karsintaotteluita ajatellen. Yleisurheilu- ja nurmikenttää uudistettiin 1962. Viimeiset ravit Keskuskentällä järjestettiin 1980, jolloin Sorsasaloon valmistui uusi ravirata. Uusi jalkapallostadion Keskuskentälle valmistui 2005.


title: Kuopion jalkapallo

text: Keskuskentän ja Kuopion jalkapallo-otteluiden yleisöennätys on 7412 paikallispelistä 17.5.1982 KPT-KuPS 3-1.


title: Kuopion jalkapallo

text: Vanhan stadionin vihkiäisottelussa 29.5.1939 pelasivat KuPS ja TUL:n Kuopion joukkueista koottu rykelmä (2-0). Kentän ensimmäinen pääsarjaottelu oli KuPS-HIFK (1947).


title: Kuopion jalkapallo

text: 1939 käyttöön otetun kentän pohjoispuolelle rakennettiin toinen, hiekkapintainen jalkapallokenttä. Vuonna 1958 alueen pohjoispuolelle rakennettiin toinenkin sorakenttä.


title: Kuopion jalkapallo

text: Hiekkakentällä pelattiin pääsarjaotteluita niinä keväinä, kun nurmikentät eivät olleet vielä pelikuntoisia, Kaudelle 1984 Keskuskentän hiekka-aluetta kunnostettiin rakentamalla nurmikentän pohjoispuolelle uusi hiekkakenttä. Sen suunta oli poikittain aikaisempaan kenttään verrattuna; kenttä oli kooltaan 105x62 m ja sinne oli tehty kunnollisia katsojatiloja n. 3500 hengelle. . Uuden kentän avausotteluna pelattiin SM-sarjan avauskierroksen ottelu 29.4 KuPS-Ilves (0-2, yl. 2673). Kauden 1983 avaus Koparit-KTP oli pelattu hiekalla, jolla kentän suunta oli 90 astetta uuteen verrattuna.


title: Kuopion jalkapallo

text: Suomen aikanaan suurin ylipainehalli (kuplahalli) otettiin käyttöön 2.1.1984. Sijainti oli ruohokentän pohjoispuolella. Kuplan sisällä oli täysimittainen jalkapallokenttä 100x60 m (pinta kivituhkaa) ja sen sisäkorkeus oli 18 m.


title: Kuopion jalkapallo

text: Keskuskentän uuden stadionin avausottelu vuonna 2005 pelattiin 3. heinäkuuta, KuPS-Haka = 0 – 0, ottelun yleisömäärä oli 4416. Stadionin uusi yleisöennätys 4457 syntyi vuonna 2016 Veikkausliigan ottelussa KuPS-HJK (tulos 0-0, ottelu pelattiin 29. toukokuuta).


title: Kuopion jalkapallo

text: Stadionin Veikkausliigan käyttövaatimustason menettänyt vanha tekonurmi vaihdettiin (ensimmäisen kerran uudistetun Keskuskentän tekonurmi oli vaihdettu kesällä 2009) uuteen 29. toukokuuta 2016 pelatun KuPS-HJK –ottelun jälkeen. Pelit jatkuivat uudella päällysteellä (tyypiltään Fifa Star 2) heinäkuussa.


title: Kuopion jalkapallo

text: Neljäs kenttä jolla Kuopiossa on pelattu pääsarjaottelu (miesten jalkapalloilussa) on Kuopio-hallissa. Siellä on pelattu mm. kauden 1994 avausottelu KuPS – MyPa 24. huhtikuuta.


title: Kuopion jalkapallo

text: Seura on laskettu kuopiolaiseksi, kun sen kotikunta pelaamiskautena on Kuopio. Kuopion kaupunkiin liitettiin pääosa Kuopion maalaiskunnasta vuonna 1969, Riistaveden kunta vuonna 1973, Vehmersalmi 2005, Karttula 2011, Nilsiä 2013, Maaninka 2015 ja Juankoski 2017.


title: Kuopion jalkapallo

text: Kuopion muita kuin pääsarjassa miesten edustusjoukkuepelaamista harrastaneita seuroja ja lyhyitä koosteita niiden historioista on kerätty oheiseen. Seurat on esitetty aikajärjestyksessä niiden perustamisvuosien mukaan. Kuopion ulkopuolelta kotoisin olleiden seurojen osalta aikajärjestys tulee siitä, milloin ko. seurasta on tullut kuopiolainen. Seurasta on esittely, jos se on pelannut edustusjoukkueellaan SPL:n tai sen paikallisen piirin järjestämissä virallisissa sarjoissa. Ennen sarjapelaamisen alkamista 1930 toimineista seuroissa jokin muukin peruste kelpaa. Niitä seuroja, joissa jalkapalloa ovat pelanneet myös naisjoukkueet, on esitelty vastaavasti luettelon lopussa. Seurojen pelaamiset eri sarjatasoilla tietojen lähteet esitetään alla kohdassa ”Kuopiolaisseurojen pelaaminen virallisissa sarjoissa”.


title: Kuopion jalkapallo

text: Reipas perustettiin 1906 yleisseuraksi, kun Kuopion Voimistelijat, Kuopion Raittiusseuran Voimistelijat ja Rautatieläisten Voimisteluseura liittyivät yhteen. Jalkapallo otettiin seuran ohjelmaan 1915. Seuran jalkapallojoukkueesta käytettiin lyhennettä K.R.P. (Kuopion Reippaan Palloilijat). Kun ristiveto eri urheilulajien välillä Reippaassa voimistui vähitellen niin, että seuran jalkapalloilijat eivät nähneet enää mahdollisuuksia kehittää lajiaan seuran alaosastona, he irrottautuivat Reippaasta perustaakseen oman seuran, KuPS:n. Reipas hajosi ja siitä oli vuoden 1924 jälkeen jäljellä vain Kuopion Reippaan Naisvoimistelijat.


title: Kuopion jalkapallo

text: Riento perustettiin 1907 työväen yleisseuraksi SDP:n nuorisoliiton yhteyteen . Jalkapallo otettiin seuran ohjelmaan 1915. Riennon ainut esiintyminen SPL:n kilpailuissa on vuodelta 1948, jolloin se osallistui 15 muun TUL-seuran ja 16 Maakuntasarjassa pelanneen SPL-seuran kanssa karsintaan 1949 vuoden Suomen sarjaan (neljä seuraa nousi, Riento putosi cup-muotoisen kilpailun ensimmäisellä kierroksella). Riennon jalkapalloilu jatkui Kuopion Pallo -48 -seurana (ks. KP-48).


title: Kuopion jalkapallo

text: Osmon Pojat oli Kuopion vapaapalokuntaan (V.P.K.) vuonna 1907 perustetun voimisteluseuran yksi osasto, joka syntyi pari vuotta em. seuran perustamisen jälkeen. Jalkapallo tuli Osmon poikien ohjelmaan pian vuoden 1915 jälkeen. Osmon Pojat ja Riento pelasivat keskenään Kuopion ensimmäiseksi mainitussa jalkapallo-ottelussa 12.6.1910. KuPS:n lisäksi kuopiolaisseuroista vain Osmon Poikien tiedetään pelanneen vuosina 1908 – 1929 järjestetyissä cup-muotoisissa SM-kilpailuissa (hävisi KuPS:lle 1926). Osmon Poikien toiminta hiipui 30-luvulle tultaessa.


title: Kuopion jalkapallo

text: Seura perustettiin 1920 .


title: Kuopion jalkapallo

text: Seura perustettiin 1923 (perustava kokous pidettiin 16.12.).


title: Kuopion jalkapallo

text: 25.5.1928 perustetussa KKV:ssa jalkapallo oli ohjelmassa 1945 syksystä vuoteen 1962. Parhaimmillaan KKV pelasi jalkapalloa Suomen kolmanneksi korkeimmalla sarjatasolla 1956 silloisessa Maakuntasarjassa.


title: Kuopion jalkapallo

text:
Sortavalan Virityksestä irtaantuivat vuonna 1929 Sortavalan Palloseura (SPS, nykyinen KalPa) ja 1930 Sortavalan Palloilijat (SP). Molemmat seurat pelasivat jää- ja jalkapalloa, SPS lisäksi pesäpalloa (kaksi kautta pääsarjaa. 1930 ja 1934). Sodan jälkeen seurat yhdistyivät SPS:n lipun alle ja siirtyivät Kuopioon. Vuonna 1946 SPS:n nimi muutettiin KalPaksi. 50-luvun alussa KalPa alkoi KuPS:n sisarseuraksi. KalPa pelasi 10 peräkkäisen kauden ajan Maakuntasarjaa (3. korkein sarjataso). 1974 seura oli lopettanut jalkapallotoiminnan ja eronnut SPL:sta, eli fokus oli siirtynyt jääkiekkoon.
Jääkiekkoilun KalPa aloitti 1947; muut kuopiolaiset jääkiekkoa pelaavat seurat olivat tuolloin KuPS, Eräveikot ja PuPa. KuPS lopetti jääkiekon pelaamisen (taloudelliset syyt) keväällä 1956 ja antoi KalPalle sarjapaikkansa (Suomen sarja), jääkiekkovarusteensa ja perusvaroiksi rahaa 75000 mk. Seurojen sisarsuhteesta johtuen järjestely sujui kivuttomasti.


title: Kuopion jalkapallo

text: PuPa perustettiin 1946 Kuopion Pallotovereiden sisarseuraksi. Perustamisen jälkeen Pupa pelasi muutamia vuosia Maakuntasarjassa (kaudet 1946/47 ja 47/48). Toiminta käynnistyi uudelleen 60-luvun loppupuolella, jolloin seura pelasi aluesarjassa (1967 – 69). Toiminta sammui 70-luvulla alkaakseen taas uudestaan 80-luvulla (piirin Viitosessa). Suomen Palloliitto järjesti ensimmäisen ikämiesten (eli yli 35-vuotiaat) SM-turnauksen 1982. PuPa Kultakoevet otti osaa ensimmäisen kerran v. 1984 voittaen Suomen mestaruuden..


title: Kuopion jalkapallo

text: 2013 alkaen PuPa on osallistunut ikämiestoiminnan lisäksi Viitoseen.


title: Kuopion jalkapallo

text: Kuopion Pallo -48, nimi lyheni 1978 Kuopion Palloksi (KP), syntyi sodan jälkeen, kun Kuopion Riennon jalkapalloilijat eriytyivät omaksi seurakseen. KP-48 liittyi TUL:oon. KP-48 oli parhaimmillaan Kuopion kolmanneksi paras seura (kaudella 1978 KP sijoittui II divisioonassa 8:ksi). Seuran saavuttama korkein sarjataso oli kolmas, jossa se pelasi yhteensä 17 kauden ajan (1955-68, 70 ja 77-78).


title: Kuopion jalkapallo

text: Seura joutui taloudellisiin vaikeuksiin ja päätti lopettaa toimintansa helmikuussa 1979 ja fuusioitui Eloon. Palloliitto myönsi fuusioitumisesta vapautuneen sarjapaikan Elo:lle, joka oli sijoittunut edellisvuoden III divisioonassa toiseksi, mikä ei olisi riitänyt sarjanousuun.


title: Kuopion jalkapallo

text: Kurkimäen Kisa on perustettu 1948. Jalkapallo on ollut mukana seuran toiminnassa lähes alusta alkaen. Kuopiolaiseksi seura muuttui kuntaliitoksessa 1969. 1966-87 KuKi:n jalkapallotoiminta oli osa E-KI:n jalkapalloa. Sarjoissa KuKi on pelannut keskeytymättä alkaen 1994 (Viitonen). Korkeimmillaan KuKi on ollut Kolmosessa (4-taso), jossa se pelasi ensimmäistä kertaa kaudella 1992.


title: Kuopion jalkapallo

text: Kuopiolaiseksi seura muuttui kuntaliitoksessa 1969. Etelä-Kuopion Ilves (E-KI) on vuonna 1966 perustettu urheilun yleisseura. Jalkapalloilun osalta Vanun Veikot, Kuhasten kiri ja Kurkimäen Kisa yhdistivät voimansa uuteen seuran. Kurkimäen Kisa erosi seuraliittymästä v. 1987. E-KI:llä on tällä hetkellä (2014) toimintaa salibandyssa ja lentopallossa. Parhaimmillaan E-KI pelasi jalkapalloa Suomen kolmanneksi korkeimmalla sarjatasolla 1969-72. Tuona aikana sarja oli nimeltään Maakuntasarja (1969), ja III divisioona (1970-72). 1973 E-KI jatkoi pelaamista III divisioonassa, mutta nyt sarjataso oli yhtä alempi eli neljäs, kun Suomessa oli tehty sarjauudistus.


title: Kuopion jalkapallo

text: Riistavesi tuli osaksi Kuopiota 1973. Jo seuraavana vuonna IV divisioonaa pelasi RiU ollen kuopiolaisen seurarankingin kuudenneksi paras seura. Parhaimmillaan (1984) RiU oli Kuopion seurojen listalla nro 4 heti pääsarjaa pelanneen kolmikon jälkeen. Ennen kuopiolaisuutta RiU oli jo tullut ikämiesikäiseksi, se on perustettu 1937.


title: Kuopion jalkapallo

text: FC Tarzan on ollut rekisteröity yhdistys vuodesta 1979. Football Club Tarzan esittää olevansa Kuopion toiseksi vanhin aktiivista yhtäjaksoista sarjatoimintaa harrastanut jalkapalloseura. Seuran historia alkoi vuonna 1975 ravintola Tarzanin silloisen kantajengin päätettyä ryhtyä yhdessä pelaamaan jalkapalloa. Aluksi toiminta oli epäsäännöllistä ja järjestäytymätöntä, sittemmin seura osallistui puulaakisarjoihin. Ensimmäisen kerran Tarzanin sarjataso olisi voinut muuttua kuudennesta (V divisioona) viidenteen (IV divisioona) 1983, mutta tarzanilaiset päättivät antaa paikan seuralle, jonka tavoitteisiin nousu sopi paremmin.


title: Kuopion jalkapallo

text: Seuran perustamisvuosi on tässäkin tapauksessa ilmeisesti esitetty sen nimessä, rekoisteröinti tapahtui seuraavana vuonna. 1972 PäiPa pelasi IV divisioonassa ja voitti lohkonsa (sarja oli tuolloin 4. ylin sarjataso Suomessa). Lohkovoitosta ja edeltävien vuosien käytännöistä (voittaja nousee) huolimatta PäiPan historian korkeimmaksi sarjatasoksi jäi ko. 4. ylin sarjataso, jolla pelaaminen jatkui edelleen, koska 1973 Suomen sarjajärjestelmään synnytettiin uusi sarjataso, I divisioona Mestaruussarjan ja II divisioonan väliin, neljäs sarjataso oli nyt III divisioona.


title: Kuopion jalkapallo

text: Club BCS:n toiminta alkoi Kuopion lyseolaisten pallon potkiskelusta 1973. Seura perustettiin virallisesti lokakuussa 1978. Seuran paras saavutus on ollut pelaaminen korkeimmillaan viidenneksi korkeimmalla sarjatasolla.Viikko-Savo nro 17/27.4.1988 80-luvun puolivälin jälkeen seurasta ei ole havaintoa virallisista jalkapallokilpailuista.


title: Kuopion jalkapallo

text: Seura perustettiin vuonna 1980 (vietiin yhdistysrekisteriin 1983). KuPK pelasi vuodet 1981-82 V divisioonassa, se nousi kaudelle 1983 IV divisioonaan.Seuran olemassaoloajan korkein sarjataso oli II divisioona vuonna 1987.


title: Kuopion jalkapallo

text: Kings perustettiin 30.10.1980 . Seuran nimi oli Kings Soccer Club (KSC) sen aloittaessa toimintansa piirinsarjassa 1981. KSC nousi ensimmäisen pelikautensa päätteeksi IV divisioonaan, mutta 1982 se putosi heti takaisin piirinsarjaan. Paluu IV divisioonaan tapahtui heti vain vuoden tauon jälkeen. Kings ja KuPS allekirjoittivat kesällä 1988 ensimmäisen keskinäisen yhteistyösopimuksen, jonka mukaan seurat haluavat kehittää kuopiolaista jalkapalloilua yhdistetyin voimin. Kings nousi ensimmäisen kerran neljänneksi korkeimmalle sarjatasolle 1986 ja kolmanneksi korkeimmalle (nykyinen Kakkonen) sarjatasolle 1989. Kings pelasi sille tähän asti korkeimmalla sarjatasolla yhteensä 19 kauden ajan.


title: Kuopion jalkapallo

text: Vuoden 2008 päätteeksi Kings Kuopio (oli tuolloin seuran virallinen nimi) lakkautti kilpailutoimintansa ja jatkoi erillisenä yhdistyksenä pelkästään junioritoiminnassa Kings Juniorit ry:nä. Seura palasi edustusjoukkuejalkapalloon takaisin kaudella 2011.


title: Kuopion jalkapallo

text: Lokakuussa 1981 päätti ”Joukko Entisiä Savolais Palloilijoita” perustaa jalkapalloseuran. Seuran viralliseksi nimeksi tuli JeSP Pallokaverit ry. Ensimmäinen pelikausi oli 1982 V divisioonassa, jonka JeSP voitti, mutta jäi samaan sarjaan kaudeksi 1983; tulivat kolmanneksi, joka sija toi nousun. 1984 JeSP pelasi sarjan (IV divisioona) häviöittä, nousukarsinnan kolmessa ottelussa tuli kauden ensimmäinen häviö, mutta nousu varmistui III divisioonaan. Tätä korkeammalla seura ei ole pelannut.


title: Kuopion jalkapallo

text: Seura vietiin yhdistysrekisteriin 1983 ja se oli mukana Viitosessa 1987 ja Nelosessa 1988 – 90.


title: Kuopion jalkapallo

text: Piirin jäsenyydestä erosi 1986 Länsi-Kuopion Nuorisoseura, jonka jalkapallotoimintaa jatkoi Liitosalueen Pallo. LiPa pelasi Viitosessa 1987 – 90. Nelosessa tai sitä korkeammalla (parhaimmillaan Kolmosessa) LiPa on pelannut 1991 alkaen yhtäjaksoisesti. LiPa on KuPS:n lisäksi siis ainut näin korkealla jatkuvasti pelannut kuopiolainen nykyseura. Seuraavaksi kauiten on vastaavalla tasolla pelannut Kurkimäen Kisa alkaen 1995.


title: Kuopion jalkapallo

text: Royal FC on perustettu tammikuussa 1987. Ajatus seuran perustamisesta oli lähtöisin edelliskesältä, kun joukko särkiniemeläisiä poikia pelasi puulaakissa Uupuneet FC:n nimellä. 1987 seura nousi IV divisioonaan kaudelle 1988. Seuran korkein sarjataso on ollut viides.


title: Kuopion jalkapallo

text: Seura toimi yhden kauden, pelasi 1987 Viitosessa.


title: Kuopion jalkapallo

text: Seuran alku lähti inkilänmäkiläispoikajoukon sählyn pelaamisesta. Joukkueen nimi valittiin Ryhmäteatterin TV-sketsisarja -Tabu:n jaksosta ”Zulimanit Suomessa!”. Jalkapallon pelaaminen alkoi 1990 puulaakisarjassa. 1991 seura rekisteröitiin ja 1. virallinen peli oli piirin 5 divisioonassa 11.5.1991 Päivärannan koulun kentällä Tuusniemen Kisaa vastaan. Ottelu päättyi 0-0. Viidennellä kaudellaan seura oli noussut jo Kakkoseen. Sitä korkeammalla sarjatasolle Zulimanit ei ole vielä päässyt (Kakkosen kaudet ovat olleet 1995:n lisäksi 2000). Kauden 2000 jälkeen Zulimanit ilmoittautui 2-joukkueellaan seuraavalle kaudelle Neloseen (näin varmistettiin seuran jatkuminen) ja luopui Kakkosen sarjapaikastaan Koparien hyväksi. Toiminta siis jatkui Nelosessa.


title: Kuopion jalkapallo

text: KPT ja Elo yhdistyvät FC Kuopioksi 1. lokakuuta 1991. Tavoitteeksi asetettiin nousu korkeimpaan sarjaan vuosituhannen loppuun mennessä. FC Kuopio oli rekisteröity yhdistykseksi 24. syyskuuta 1991, pelaamassa Kolmosta seuraavana vuonna ja historiansa huipulla Kuopion kolmanneksi parhaana seurana Kakkosessa 1994. FC Kuopio eli kuusi pelikautta.


title: Kuopion jalkapallo

text: Samana vuonna (1991) kun seura rekisteröitiin virallisesti, se aloitti Viitosessa. Eagleseiltä kesti 13 kautta pelata nousuun Neloseen, jonne se päätyi kahdeksi kaudeksi 2004 – 05. Tämän jälkeen seuraa ei ole näkynyt edustusjoukkueellaan piirin virallisissa sarjoissa.


title: Kuopion jalkapallo

text: Seura rekisteröitiin 1994. Se pelasi sarjoissa vuosina 1995 - 98 ja oli korkeimmillaan Nelosessa.


title: Kuopion jalkapallo

text: MPR syntyi 1995. Seura alkoi 1996 Viitosesta, ja on parhaimmillaan pelannut Kolmosessa kahtena kautena (2001 ja 2003).


title: Kuopion jalkapallo

text: Rekisteröitymistä seuraavana vuonna 1996 Atlas alkoi Viitosesta ja nousi heti Neloseen, joka on jäänyt tähän mennessä seuran viimeiseksi läsnäoloksi piirin sarjoissa.


title: Kuopion jalkapallo

text: Seura on kotoisin Riistavedeltä ja se on perustettu 1997. AC BARCA aloitti Viitosesta 1998. Kahden pelikauden jälkeen se oli noussut tähän asti parhaaseen saavutukseensa eli Kolmoseen. Kaudelle 2014 seura ei enää lähtenyt Viitoseen.


title: Kuopion jalkapallo

text:
SC KuFu-98 on voittanut Suomen Regions cupin 2012. KuFu-98:n ensimmäinen pelikausi oli 1998 Nelosessa, jolloin pelaajat olivat pääosin kuopiolaisia ja he tulivat karttulalaisesta Airakselan Yrityksestä.
AirY putosi 1997 Kolmosesta, eikä se ollut mukana enää vuonna 1998. AirY:n Nelosen paikan peri KuFu-98, ja seura nousi heti seuraavaksi vuodeksi Kolmoseen. KuFu-98 pelasi ensimmäisen kerran kolmanneksi korkeimmalla sarjatasolla Kakkosessa 2003.


title: Kuopion jalkapallo

text:
Koparit perustettiin vuonna 2000 ja rekisteriin ry päätyi 8.5.2001. Seuralla ei ole virallista yhteyttä Kuopion Pallotovereihin (KPT)
Koparit-nimisen seuran projekti kesti yhden pelikauden 2001. Zulimanit luovuttivat Kakkosen sarjapaikkansa uudelle seuralle. Koparit päätyivät lopulta yhden ottelun päähän noususta hävitessään elokuussa 2001 Ykkösen karsinnan kaksoisottelussa Oulunkylän Gnistanille. Kopareiden huhuttiin lehtiartikkelin mukaan ajautuneen jo kesken kauden taloudellisiin vaikeuksiin. Seuran puheenjohtajan Jarkko Kaitokarin mukaan: ”Itse asiassa Kopareille tarjottiin Ykkösen paikkaa vuodenvaihteen 2001/02 jälkeen” . Lehti otsikoi (18.1.2002) ”Koparit pisti lapun luukulle”.


title: Kuopion jalkapallo

text: Seura pelasi yhtenä kautena. Se rekisteröitiin 2001. Samana vuonna se pelasi Viitosessa.


title: Kuopion jalkapallo

text: KuPS lopetti syksyllä 2003 A-junioreiden SM-sarjajoukkueensa, jonka asemesta pelaajia päätettiin kehittää miesten sarjoissa, ja 2004 kaudelle synnytettiin edustuksen reserviksi seuranimellä kulkenut 2-joukkue. KuPS/2 pääsi aloittamaan suoraan Itä-Suomen piirin Kolmosesta. Joukkue nousi heti Kakkoseen ja nimeksi muuttui KuPS Akatemia. Palloliiton kilpailusääntöjen mukaan Liigassa ja Kakkosessa pelaavien joukkueiden takana ei voi olla sama yhdistys (KuPS Oy vastasi myös KuPS Akatemian toiminnasta, joten Akatemia piti viedä KuPS Talentit ry:n alaiseksi. KuPS Akateia pelasi kakkosta 2 kautta, ja kokeilu lopetettiin. KuPS Akatemia oli Palloliiton sarjoissa pelannut rekisteröity seura. Sitä ei pidä sekoittaa KuPS:n Akatemiaan, joka mm. pelasi talenttiakatemioille tarkoitetuissa kilpailuissa, joissa oli esim. ikärajat


title: Kuopion jalkapallo

text: Rekisteriin 2005, virallista pelaamista kaksi kautta, 2006 nousu Viitosesta Neloseen ja 2007 kauden jälkeen seuran historia oli tältä erää loppu.


title: Kuopion jalkapallo

text: Seura rekisteröitiin vuoden 2007 viimeisenä päivänä. Se on pelannut Viitosessa kaksi kautta, 2008 – 09.


title: Kuopion jalkapallo

text: Seura on perustettu 2008. Sarjoihin se ilmestyi 2009. Tähän mennessä korkeimmalle pelaamalleen sarjatasolle seura selviytyi heti toisena pelikautenaan (oli 2010 Nelosessa).


title: Kuopion jalkapallo

text: Seura on rekisteröity 2008. Se aloitti sarjoissa pelaamisen 2009 alimmalta eli kuudenneksi korkeimmalta sarjatasolta (Viitonen), jossa se pelaa edelleen (2014).


title: Kuopion jalkapallo

text: Seura perustettiin 2010 (rekisteriin 2011). Piirinsarjoissa seuran edustusjoukkue on esiintynyt vuosina 2011 ja 2012.


title: Kuopion jalkapallo

text: Yhdistys on perustettu 1980 ja se merkittiin yhdistysrekisteriin 1981. Sen toiminta painottui aluksi nimen mukaisesti tennikseen. Myöhemmin KarTen ohjelmaan tuli myös jalkapallo. Kuopiolaiseksi seura muuttui kuntaliitoksen myötä 2011. Vuonna 2015 KarTe ilmoitti eroavansa Palloliiton jäsenyydestä.. Kuopiolaisena seuran saavutukseksi sarjapelaamisessa jäi pelata neljä kautta viitosessa.


title: Kuopion jalkapallo

text: Seura perustettiin 20.7.1954. Kuopiolaiseksi NP-H muuttui 2013, kun Nilsiä liittyi Kuopioon. Nilsiäläisenä NP-H kerkesi pelata parhaimmillaan Suomen kolmanneksi korkeimmalla sarjatasolla yhteensä 8 kauden ajan (1973, 1980, 1993 ja 1995-99) .


title: Kuopion jalkapallo

text: Kuopiolaiseksi seura muuttui 2017, kun Juankoski liittyi Kuopioon. Kaudella 2017 seura pelasi Viitosessa.


title: Kuopion jalkapallo

text: Ensimmäinen KPT:n naisten jalkapallo-ottelu on ollut 20.6.1971 Keskuskentällä pelattu KPT – Sapataret, 2-0. Samana kesänä järjestettiin ensimmäinen valtakunnallinen naisten cup-kilpailu, johon oli ilmoittautnut 51 seuraa. KPT hävisi vasta välierässä jatkoajan jälkeen HJK:lle 1-2. HJK löi finaalissa VPS:n 6-0. Koparimimmejä voitiin siis pitää kolmanneksi parhaana naisjoukkueena Suomessa.


title: Kuopion jalkapallo

text: 1985 oli KPT:n viimeinen kausi naisten peleissä, seura putosi SM-sarjasta. Naisten toiminnan ylläpitämiseksi ei löytynyt taloudellisia resursseja. 1986 KPT:läiset pelasivat nimellä Kuopion Mimmipallo (KMP) ja 1987 olivat Aluesarjassa Kuopion Pallokerhon nimen alla.


title: Kuopion jalkapallo

text: KPT saavutuksiksi naisten jalkapallossa jäivät hopean (1973) lisäksi SM-pronssi 1983, jona vuonna KPT oli myös Suomen cupin finaalissa häviten Puotinkylän Valtille.


title: Kuopion jalkapallo

text: Mukana SM-cup -kilpailussa 1972 häviö KPT:lle ja 1973 Suomen mestaruuskilpailussa jäi alkulohkoon.


title: Kuopion jalkapallo

text: Mukana 1973 Suomen mestaruuskilpailussa, jäi alkulohkoon. 1975 pelasi Perussarjassa.


title: Kuopion jalkapallo

text: Pelasi 1986 I divisioonassa.


title: Kuopion jalkapallo

text: Pelasi 1987 Aluesarjassa.


title: Kuopion jalkapallo

text: KMF perustettiin 1987. Se tuli mukaan I divisioonaan 1988. SM-tasolla KMF pelasi ensimmäisen kerran 2003. Seuran paras saavutus on SM-pronssi, joita on tullut kahdesti (2008 ja -09). Vuoden 2010 lopussa seurasta erkani KMF-juniorit muodostaakseen oman seuran (ks. Pallokissat) ja jäljelle jäi vain edustusryhmä seuran ainoaksi joukkueeksi. Vuonna 2011 KMF säilytti sarjapaikkansa Naisten Liigassa. Muutama päivä kauden loppumisen jälkeen seuran puheenjohtaja Teppo Berg totesi, että seura on tiensä päässä, eikä nähnyt toimintaedellytyksiä Liigassa jatkamiselle.


title: Kuopion jalkapallo

text: Seura perustettiin 21.1.2007 nimellä KMF Juniorit ry. 11.10. 2010 seuran nimi vaihdettiin nykyiseksi Pallokissat, Kuopio . Pallokissat aloitti edustusjoukkuepelaamisen 2011 Kakkosesta, josta se nousi pelaamalla ykköseen. Kun KMF oli luopunut sarjapaikastaan, ja suurin osa sen pelaajista oli sitoutunut pelaamaan uudessa seurassa, Pallokissat anoi liigalisenssiä kaudelle 2012, ja sai sen. SPL:n liittohallitus myönsi paikan 19.12. 2011 kokouksessaan. Ehtona oli, että Pallokissat ottaa vastatakseen kaikki KMF:n taloudelliset vastuut kahden edellisen vuoden ajalta.


title: Kuopion jalkapallo

text:
Taulukoihin (naisten osalta ei taulukkoa, kerrottu vain suusanallisesti) on kerätty kuopiolaisten seurojen edustusjoukkueiden vuosittaiset osallistumiset SPL:n virallisiin sarjoihin. Edustusjoukkueen lisäksi on esitetty myös seuran muut joukkueet neljän ylimmän sarjatason osalta, esim. KuPS/2 jne. Tietojen lähteinä on käytetty Suomen Palloliiton toimintakertomuksia ja Jalkapallokirjoja (Jalkapallokirjoissa ei ole kerrottu 5- ja sitä alempien tason seuroja alkaen kaudesta 1987 ja 4-tason seuroja (sarjataulukot puuttuu) ei mainita kaudesta 1995 alkaen.), muutoin lähde on esitetty erikseen.
KPT osallistui virallisissa kilpailupeleissään (1972-85) kahteen ensimmäiseen SM-kilpailuun 1972 ja 1973. Lisäksi KPT pelasi pääsarjassa 8 kaudella (1974, 1976-77 ja 1981-85), muut kaudet KPT pelasi 2-tasolla (1975, 1978-80).


title: Kuopion jalkapallo

text: PäiPa on ollut mukana SM-kilpailun alkulohkopeleissä 1972-73. Elo osallistui 1973 mestaruuskilpailuihin ja 1975 perussarjaan (2-taso). KMP pelasi 2-tasolla 1986 ja KuPK 3-tasolla 1987.


title: Kuopion jalkapallo

text:
KMF on pelannut 2-tasolla 1988-93 ja 1998-2002 (1994-97 ei tiedossa) ja pääsarjassa 9 kautena 2003-11.
Pallokissat pelasi 2011 Kakkosessa (3-taso), josta se pääsi suoraan Liigaan kaudelle 2012, kun se peri sarjapaikan Kuopion Mimmifutis:lta (KMF).


title: Kuopion jalkapallo

text: Sarjat ovat SPL:n järjestämiä sarjoja. TUL:n kilpailuja taulukossa ei ole esitetty. 2-tason sarjojen niminä on käytetty aikojen kuluessa seuraavia: B-sarja 1930 – 35 ja 1940/41, Itä-Länsi –sarja 1936 – 39 , Suomen Sarja 1943/44 – 1969, II divisioona 1970 – 1972 ja I divisioona (nykyisin Ykkönen) alkaen 1973. 3-tason sarjojen niminä on käytetty seuraavia: Maakuntasarja 1936 – 1969 (1940/41 nimi oli C-sarja), III divisioona 1970 – 1972, Suomen Sarja (nykyisin Kakkonen) alkaen 1973.


title: Kuopion jalkapallo

text: 1948 - 1953 3-tasolle merkityt seurat pelasivat karsintasarjan TUL-seuroille myönnetyissä kiintiöissä SPL:n 3-tason parhaiden kanssa seuraavan vuoden Suomen sarjaan (esitetty taulukossa TUL-merkinnällä).


title: Kuopion jalkapallo

text: KuPS-tiedot vuosilta 1930-2004 ja KPT 1932-33 (pelasi Savon piirinsarjassa joka vastasi 1930-35 karsintasarjaa B-sarjaan) kirjasta KuPS 1923-2004. KPT-tiedot vuosilta 1934 - 1992 kirjasta KPT - Koparien tarina. Zulimanien sarjatasot vuosilta 1991 - 2002 ovat seuran omista historiatiedoista. Vanun Veikot (VaVe) ja EKI nimet on esitetty suluissa ennen vuotta 1969, koska seuran kotikunta oli Kuopion maalaiskunta ennen sen liittämistä Kuopioon.


title: Kuopion jalkapallo

text: Kolmoset (4-taso) 1996 – 2005, IV- ja V-div (5- ja 6-tasot) 1987 - 1995 ja Neloset ja Viitoset (5- ja 6- tasot) 1996 - 2005; lähteenä ovat SPL:n Itä-Suomen piirin vuosikertomukset. Kuopion jalkapalloilussa piirissä pelattu ylin sarja on ollut valtakunnan kolmanneksi korkein sarjataso 1930-35 (piirin sarjasta karsittiin seurat B-sarjaan), neljänneksi korkein 1936-55 (piirissä karsittiin seurat Maakuntasarjaan), viidenneksi korkein 1956-72 (piirissä karsittiin seurat Aluesarjaan, jonka nimi muuttui 1970 IV divisioonaksi) ja kuudenneksi korkein 1973-86 (oli muodostettu uusi toiseksi korkein valtakunnallinen sarjataso I divisioona, 1973-86 taulukkoon ei ole merkitty 6-tasolla piirin sarjoissa pelanneita seuroja).


title: Kuopion jalkapallo

text:
1987 kaudelle SPL siirsi piirien vastuulle IV divisioonan järjestämiset, mikä oli siis tuolloin viidenneksi korkein sarjataso. Kuudenneksi korkein eli piirin toiseksi korkein sarjataso oli Kuopiossa piirin IV luokka, jota nimitettiin V divisioonaksi, josta noustiin seuraavalle sarjatasolle eli IV disioonaan. 1990 piirin III luokkaa alettiin kutsua V divisioonaksi. 1993 kaudelle SPL siirsi piirien vastuulle myös neljänneksi korkeimman sarjatason järjestämiset ja sarjojen nimitykset muuttuivat nykyisiksi, eli Kolmonen, Nelonen ja Viitonen (ne vastaavat 4-, 5- ja 6-sarjatasoja).
Taulukko kuopiolaisseurojen pelaamisista Suomen jalkapallon eri sarjatasoilla (tässä taulukossa on esitetty vain miesten edustusjoukkueet). Samalla sarjatasolla tiettynä vuonna pelanneet seurat on pantu sarjan lopputuloksen mukaiseen paremmuusjärjestykseen viiden ylimmän sarjatason osalta. 6:nnen sarjatason seurat on esitetty aakkosjärjestyksessä.


title: Ben Eaves

text: Benjamin Coel Eaves (s. 27. maaliskuuta 1982 Minneapolis, Minnesota) on yhdysvaltalainen uransa lopettanut kolmannen polven jääkiekkoilija.


title: Ben Eaves

text: Eaves on pelannut Espoo Bluesin riveissä sekä HIFK:in junioreissa kaudella 1996–1997. Eaves tuli kaudeksi Espooseen, mutta kausi meni pilalle 17. tammikuuta 2008, kun Eaves sai kiekon peukaloonsa ottelussa Kalevan Palloa vastaan. Loukkaantumisten myötä jopa uran loppumisesta oli puhetta ja sopimus Bluesin kanssa purettiin joulukuussa 2008. Eaves kuitenkin palasi Bluesin kokoonpanoon 10. helmikuuta 2009 ja teki keväällä SM-liigan pudotuspelien yhden kauden piste-ennätyksen, kun 14 ottelussa syntyivät tehot 4+20=24. Eaves kärsi tämänkin jälkeen loukkaantumisista ja ilmoitti lopettavansa pelaajauransa marraskuussa 2009.


title: Ben Eaves

text: Hän saapui Jokereihin fysiikkavalmentajaksi kaudelle , mutta liittyikin Jokereiden harjoitusryhmään ja palasi takaisin kentälle, kun polvi kesti ammattimaisen harjoittelun. Hän pelasikin koko kauden Jokereissa, jonne palasi myös kaudeksi 2011–2012 harjoiteltuaan pitkästä aikaa koko kesän täysipainoisesti. Eaves lopetti uransa ennen kauden 2013–2014 alkua edelliskaudella taklaustilanteessa tulleen päävamman vuoksi.


title: Ben Eaves

text: Eavesin pikkuveli Patrick pelaa NHL:ssä Anaheim Ducksin riveissä. Poikien isä Mike Eaves pelasi 324 NHL-ottelua ja on sen jälkeen toiminut muun muassa HIFK:n ja USA:n juniorimaajoukkueen valmentajana. Poikien setä Murray Eaves pelasi 57 NHL-ottelua ja on sen jälkeen valmentanut mm. Shattuck St. Mary's juniorijoukkuetta.. Isoisä Cecil Eaves pelasi 1950-luvulla yliopistokiekkoa Denverin yliopistossa


title: Ben Eaves

text: Pelaajauransa jälkeen Eaves on toiminut mm. Culverin sotilasakatemian U16 joukkueen päävalmentajana ja kaudella 2016–2017 St. Olaf Collegen joukkueen apuvalmentajana NCAA III -tasolla.


title: Kafferit

text: Kafferit (, , , valehtelija, uskonnollisessa merkityksessä harhaoppinen) oli valkoisten siirtolaisten käyttämä nimitys Kaakkois-Afrikan bantukansoista. Nykyisin termi on erityisesti Etelä-Afrikassa halventava ilmaus mustasta ihmisestä. Englannin kielessä termiä käytti ensimmäiseksi Richard Hakluyt vuonna 1589 viitaten eteläisen Afrikan asukkaisiin, jotka asuivat nykyisten Zimbabwen, Etelä-Afrikan ja Mosambikin alueella. 1900-luvun aikana sanasta muodostui halventava termi joka vastasi englannin "nigger"-sanaa.


title: Kafferit

text: Afrikaansin kielessä on käytetty myös ilmausta "Kaffir-boetie" () kuvaamaan valkoihoista henkilöä, joka veljeili tai osoitti sympatiaa mustaa yhteisöä kohtaan.


title: Kafferit

text: Apartheidin jälkeisessä Etelä-Afrikassa sanaa ei käytetä ja siihen viitataan "K-sanana" (kuten yllä mainitusta englannin sanasta käytetään ilmausta "N-sana").


title: Kafferit

text: Ruotsin Lintutieteellisen yhdistyksen nimistökomitea päätti 2015 muuttaa kafferikiitäjän nimen "kafferseglaren" muotoon "vitgumpseglaren" eli valkoperäkiitäjä, koska sanaa pidettiin rasistisena. Suomessa Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi.


title: Maa aikojen alussa

text: Maa aikojen alussa ("The Land Before Time") on yhdysvaltalainen animaatioelokuva, joka oli samalla Maa aikojen alussa -elokuvasarjan ensimmäinen elokuva. Sen ohjasi Don Bluth ja käsikirjoittivat Judy Freudberg, Tony Geiss sekä Stu Krieger. Vuonna 1988 valmistuneen elokuvan vastaavina tuottajina ovat olleet Steven Spielberg ja George Lucas. Se myös huomioitiin Saturn- ja Young Artist -ehdokkuuksilla vuosina 1989 ja 1990.


title: Maa aikojen alussa

text: Elokuvan tuotantoa edelsi mittava tutkimustyö. Tutkijat vierailivat mm. Luonnonhistorian museoissa New Yorkissa ja Los Angelesissa sekä Smithsonian-instituutissa Washington D.C:ssä. Elokuvaa tehneiden taiteilijoiden oli luotava uskottava maisema ja eläimet. Piirroselokuvassa taustalla on yhtä tärkeä merkitys kuin pääkuvilla. Piirtäjät tekivät elokuvaa varten yli 600 taustakuvaa.


title: Maa aikojen alussa

text: Elokuvan teatteri/VHS/Laserdisc/DVD -versioista on leikattu useita minuutteja materiaalia, mutta täysi leikkaamaton versio on esitetty Suomen TV:ssä vuonna 1998 MTV3 -kanavalla. Leikkauksista johtuen muun muassa elokuvan lopetus eroaa huomattavasti alkuperäisestä: Pikkutassu ei löydä Suurta laaksoa elokuvan lopussa kuten leikatussa versiossa näkyy, vaan hän löytää sen yksin jo heti sen jälkeen kun on tapellut Seran kanssa, ja palaa sen jälkeen hakemaan muita.


title: Maa aikojen alussa

text: Kaiken kaikkiaan leikkaukset veivät elokuvasta noin 11 minuuttia materiaalia, alkuperäisen pituuden ollessa noin 80 minuuttia (PAL-standardilla noin 75 minuuttia).


title: Maa aikojen alussa

text:
Elokuvan tarina kerrotaan vastasyntyneen apatosauruksen, Pikkutassun kautta. Dinosaurukset vaeltavat laumassa pois elottomaksi kuivuneesta kotilaaksostaan. Matkan alussa Terävähammas (Tyrannosaurus rex) hyökkää ja Pikkutassun äiti yrittää taistella sitä vastaan mutta saa surmansa, joten Pikkutassun on yksin selviydyttävä matkasta Suureen laaksoon, missä kaikille riittää vettä ja ruokaa vuosiksi eteenpäin. Matkalla Pikkutassu kohtaa neljä muuta eksynyttä dinosauruksenpoikasta (Alli, Petri, Sera ja Piikki), ja vaikka kaikki viisi ovat eri lajia, ne ymmärtävät, että vain yhdessä ne voivat selviytyä vaarallisesta matkasta.
Suomenkieliset äänet
Tunnuslaulun "If We Hold On Together" lauloi Diana Ross. Ääniraidan sävelsi James Horner. Se julkaistiin 21 marraskuuta, 1988.


title: Ilmakehätieteet

text: Ilmakehätieteet tutkivat niin ilmakehien fysikaalisia, kemiallisia kuin meteorologisiakin ominaisuuksia. Täten tutkimuskohteena voi olla paitsi Maan, myös muiden planeettojen kuten Marsin kaasukehä.


title: Bayreuthin musiikkijuhlat

text: Bayreuthin musiikkijuhlat () on Richard Wagnerin oopperamusiikille omistettu jokavuotinen tapahtuma Saksan Pohjois-Baijerissa. Juhla on eräs maailman vanhimmista musiikkitapahtumista. Juhla järjestetään heinäkuun lopusta elokuun loppuun varta varten rakennetussa Bayreuthin Juhlanäyttämötalossa ("Festspielhaus"). Vuosittain juhlilla käy noin 60 000 vierasta.


title: Bayreuthin musiikkijuhlat

text: Baijerin kuningas Ludvig II tuki Richard Wagnerin haaveita taloudellisesta itsenäisyydestä ja omasta musiikkijuhlasta. Juhlapaikkaa harkittiin Müncheniin ja Nürnbergiin, mutta lopulta päädyttiin syrjäiseen Pohjois-Baijerin kaupunkiin Bayreuthiin paristakin syystä: kaupungissa oli Maakreivittären oopperatalo ("Markgräfliches Opernhaus") vuodelta 1748 ja Bayreuthissa Wagner omisti vielä musiikkinsa esitysoikeudet. Maakreivittären oopperatalo osoittautui kuitenkin liian pieneksi Wagnerin oopperoille. Musiikkijuhlat suunniteltiin järjestettäväksi vuonna 1873, mutta rahoitusta ei saatu ja avajaisia jouduttiin siirtämään. Saksan kansleri Otto von Bismarck kieltäytyi kahdesti avustamasta musiikkijuhlia. Lopulta Wagnerin tukija Baijerin kuningas Ludvig II lainasi 100 000 taaleria oopperatalon rakentamiseen.


title: Bayreuthin musiikkijuhlat

text: Ensimmäiset musiikkijuhlat alkoivat 13. elokuuta 1876 "Nibelungin sormus" -tetralogialla kapellimestarinaan Hans Richter, ja ohjauksesta vastasi Richard Wagner. Tetralogia toistettiin vielä kahdesti. Avajaisiin osallistuivat muun muassa Saksan keisari Vilhelm II, Brasilian kuningas Dom Pedro II, Baijerin kuningas Ludvig II sekä suuri joukko muita aatelisia. Säveltäjistä nimekkäimpiä juhlavieraita olivat Anton Bruckner, Edvard Grieg, Pjotr Tšaikovski, Camille Saint-Saëns ja Franz Liszt.


title: Bayreuthin musiikkijuhlat

text: Seuraavilla juhlilla vuonna 1882 esitettiin ainoana teoksena oopperajuhlataloon sävelletty "Parsifal". Kapellimestareina vuorottelivat Hermann Levi ja Franz Fischer, ja ohjaajana oli jälleen säveltäjä itse. "Parsifal" toistettiin yhteensä 16 kertaa.


title: Bayreuthin musiikkijuhlat

text: Bayreuthin Juhlanäyttämötalon suunnitteli leipzigilainen arkkitehti Otto Brückwald (1841–1917), ja se rakennettiin Richard Wagnerin ohjeiden mukaan. Peruskivi muurattiin 22. toukokuuta 1872.


title: Bayreuthin musiikkijuhlat

text: Teatterisalin esikuvana oli klassinen amfiteatteri. Juhlatalo rakennettiin kokonaan paikallisesta puusta, ja katsomon alaosa on ontto. Näin teatterisaliin saatiin erittäin hyvä akustiikka, ja se sopi loistavasti Wagnerin suosimille matalille äänille. Wagner keksi myös kattaa orkesterisyvennyksen, niin että katsomo saadaan hämäräksi. Orkesterisyvennyksen kattaminen vaikuttaa myös äänen suuntaukseen: kapellimestari johtaa niin, että laulajien ja orkesterin äänet yhtyvät katsomossa.


title: Bayreuthin musiikkijuhlat

text: Juhlanäyttämötalossa on nykyisin 1974 paikkaa, ja näyttämön leveys on 32 metriä sekä syvyys 23 metriä. Orkesterisyvennyksen leveys on 15 metriä ja syvyys 11 metriä, ja syvennykseen mahtuu 130 soittajaa. Soittajat on sijoitettu aleneviin riveihin soitinten mukaan. Matalimmat soittimet ovat näyttämön alla. Kuorossa on 120–130 laulajaa, ja solistien määrä riippuu esitettävistä teoksista; heitä on 55–65 kausittain.


title: Bayreuthin musiikkijuhlat

text: Cosima Wagner määritteli, mitä Wagnerin teoksia oopperajuhlilla esitetään: "Lohengrin", "Lentävä hollantilainen", "Tristan ja Isolde", "Nibelungin sormus" -tetralogia, "Nürnbergin mestarilaulajat", "Parsifal" ja "Tannhäuser". Wagnerin varhaisteoksia ei ole esitetty Bayreuthin juhlanäyttämötalossa koskaan, mutta Ludwig van Beethovenin 9. sinfonia on soitettu talossa muutaman kerran.


title: Bayreuthin musiikkijuhlat

text: Bayreuthin Juhlanäyttämötalon omistaja on vuodesta 1973 lähtien ollut Richard-Wagner-Stiftung Bayreuth (Richard Wagnerin säätiö). Säätiötä hallitsevat Saksan liittotasavalta, Baijerin osavaltio, Bayreuthin kaupunki, Gesellschaft der Freunde von Bayreuth e.V. (Bayreuthin ystävien yhdistys), Die Bayerische Landesstiftung, Die Oberfrankenstiftung ja Wagnerin suvun jäsenet. Säätiötä johtaa Karl Gerhard Schmidt. Musiikkijuhlien virallinen nimi on vuodesta 1986 ollut Bayreuther Festspiele GmbH.


title: Bayreuthin musiikkijuhlat

text: Cosima Wagner teki kauaskantoisen päätöksen, kun hän aloitti Bayreuthin musiikkijuhlat uudestaan vuonna 1886. Samalla luotiin musiikkijuhlien ohjelmisto: Cosima määritteli, mitä teoksia tulee esittää. Hänen näkemyksensä mukaisesti Wagnerin teoksia esitettiin sotavuosiin asti. Vasta Kolmannen valtakunnan aikana tehtiin muutoksia, jotka itse Adolf Hitler hyväksyi.


title: Bayreuthin musiikkijuhlat

text: Bayreuthin musiikkijuhlat olivat keskeytyksissä vuosina 1945–1951. Vuonna 1951 veljekset Wolfgang ja Wieland Wagner aloittivat "Uuden Bayreuthin" musiikkijuhlat. Wieland keskittyi ohjaamiseen, ja aluksi hän loi visuaalisesti hyvin pelkistettyjä ohjauksia. Wielandin ohjauksia kiiteltiin, sillä hän riisui teoksista saksalaisuuden rasitteet. Wolfgang keskittyi hallintoon ja rahoituksen hankkimiseen. Hän ohjasi myös muutamia teoksia. Bayreuthin kaanonista ei poikettu.


title: Bayreuthin musiikkijuhlat

text: Wieland Wagnerin kuoltua vuonna 1966 Wolfgang Wagnerista tehtiin juhlien elinikäinen johtaja. Hän ohjasi nyt enemmän, mutta hänen ohjauksiaan kritisoitiin tavanomaisiksi. Wolfgang ideoi Bayreuthin työpajan eli "Werkstatt Bayreuthin". Nyt juhlille hankittiin uusia ohjaajia ja uskallettiin toteuttaa hyvinkin radikaaleja ohjauksia. Sensaatiomaisin ohjaus lienee ollut Patrice Chéreaun satavuotisjuhlan "Sormus"-sarja vuodelta 1976. Työpajassa ovat luoneet ohjauksiaan mm. Jean-Pierre Ponnelle, Peter Hall, Götz Friedrich ja Harry Kupfer.


title: Bayreuthin musiikkijuhlat

text: Vuoteen 2007 asti – Wolfgang Wagnerin terveydentilan pikkuhiljaa heiketessä – musiikkijuhlien todellisena johtajana toimi Wolfgangin vaimo Gudrun Wagner.


title: Bayreuthin musiikkijuhlat

text: Keväällä 2008 ratkaistiin, kuka tai ketkä johtavat Bayreuthin musiikkijuhlia. Paikasta kilvoitteli kolme Wagner-dynastian jäsentä: Katharina Wagner (s. 1978), Wolfgangin tytär toisesta avioliitosta; Eva Wagner-Pasquier (s. 1945)), Wolfgangin tytär ensimmäisestä avioliitosta; sekä Nike Wagner (s. 1945), Wielandin tytär. Wolfgang Wagner luopui johtajuudesta elokuussa 2008, ja hän oli ehdottanut "tandemjohtajuutta", jossa johtajuuden jakaisivat Katharina Wagner ja Eva Wagner-Pasquier.


title: Bayreuthin musiikkijuhlat

text: Richard Wagnerin säätiö päätti kokouksessaan 1. syyskuuta 2008 äänin 22–0 valita johtajiksi Katharina Wagnerin ja Eva Wagner-Pasquier'n. Ehdokkaina olivat myös Wieland Wagnerin tytär Nike Wagner kumppaninaan Gérard Mortier sekä yllätysnimenä Wielandin 44-vuotias avioton poika Richard Bauer. Säätiö ei vakuuttunut muiden ehdokkaiden järjestelysuunnitelmista. Uusien johtajien toimikausi on vähintään viisi ja enintään seitsemän vuotta.


title: Bayreuthin musiikkijuhlat

text:
Lipunmyyntiä uudistetaan. Vuonna 2012 lippuja myydään internetissä. Lipunmyynti alkoi 15.9.2011. Samalla myös e-lippu tulee mahdolliseksi. Liittovaltion tuomioistuin on kieltänyt kaikki lippukiintiöt valtion tukemilta teattereilta. Bayreuthin musiikkijuhlat ilmoittivat joulukuussa 2011 kaikille maailman 130 Wagner-yhdistyksille, että he eivät saa lippuja.. Helmikuussa 2012 tuomioistuin tutkii myös eri ryhmille annettuja vapaalippuja.
Richard Wagnerin säätiö haluaa avata oopperajuhlat suuremmalla yleisöjoukolle sekä tarjota parempaa palvelua lahjoittajille, tukijoille ja yritysasiakkaille. Vuonna 2008 avattiin oma väliaikapaikka "Gold Circle" sekä "Silver Circle" juhlien merkittäville tukijoille, ja Katharina Wagner aloitti internet-lähetykset ja suorat lähetykset. Tilaisuus oli yleisölle maksuton Volksfestplatzilla, ja samanaikaisesti muualla maailmassa oopperaesitystä voitiin seurata internetin kautta. Vuonna 2008 tapahtuma oli internetin historian toistaiseksi suurin suora esitys. Tapahtuma kuului Siemensin juhlailta -projektiin, ja pääsponsori maksoi pääosan kokonaiskustannuksista (n. 231 500 euroa). Sopimus on jatkettiin vuoteen 2013 asti, mutta 2012 ilmoitettiin sopimuksen päättyneen ja Siemensin luopuneen yhteistyösopimuksesta. Katsojamääriä lisätään kun elokuussa 2012 Parsifal esitetään 79 elokuvateatterissa eri puolella Saksaa.
Alustava suunnitelma musiikkijuhlien tulevista ohjauksista:


title: Bayreuthin musiikkijuhlat

text: Tulevaisuudessa juhlilla nähdään myös Richard Wagnerin varhaisteos "Rienzi".. Aikataulu on vielä avoinna.


title: Bayreuthin musiikkijuhlat

text: Vuoden 2009 uutuutena oli Wagneria lapsille. Harjoitusnäyttämöllä esitetään 6–10-vuotiaille lapsille lyhennetty versio jostakin Wagnerin oopperasta. Tapahtumaa on jatkettu vuosittain.


title: Bayreuthin musiikkijuhlat

text: Suomalaisten uranuurtaja Bayreuthissa oli Martti Talvela: hän lauloi 58 kertaa kuudessa eri roolissa. Matti Salminen on tehnyt suomalaista eniten töitä: hän astui näyttämölle 154 kertaa kymmenessä eri roolissa. Kolmanneksi eniten suomalaisista on laulanut Jyrki Korhonen, jolla on 65 esitystä takanaan viidessä eri roolissa.


title: Kakskerranjärvi

text: Kakskerranjärvi on pitkänomainen saaristojärvi Kakskerran saaressa Turussa. Järvi on pinta-alaltaan 1,64 neliökilometriä. Kakskerranjärven keskisyvyys on noin kuusi metriä ja syvin kohta on 15,5 m. Tämä tekee siitä yhden Turun alueen syvimmistä järvistä. Järven pituus on noin viisi kilometriä ja leveys vain noin 300 metriä. Järvessä sijaitsee Isosaari, Pikkusaari ja Kissasaari.


title: Kakskerranjärvi

text: Kakskerranjärvi kärsi asteittain pahenevista sinileväongelmista 1980-luvulta 2010-luvulle. Viimeisen noin kymmenen vuoden aikana järven tila on kuitenkin parantunut oleellisesti kun ulkoista kuormitusta on saatu vähennettyä tärkeällä valuma-alueella tehtyjen maankäyttömuutosten ansiosta.


title: Henrik Wergeland

text: Henrik Arnold Thaulow Wergeland (17. kesäkuuta 1808 Kristiansand, Norja – 12. heinäkuuta 1845 Kristiania, Norja) oli Norjan riippumattomuuden symboli ja 1800-luvun alkupuolen kansallisuusaatteen ideologisia johtohahmoja. Häntä pidetään Norjan ensimmäisenä kansainvälisen tason runoilijana ja norjalaisen kirjallisuuden pioneerina.


title: Henrik Wergeland

text:
Wergeland syntyi Kristiansandissa opettaja ja rovasti Nicolai Wergelandin (1780–1848) ja kulttuuripersoona Alette Dorothea (o.s. Thaulow) Wergelandin esikoisena. Isä Nicolai oli Bergenistä kotoisin ollut köyhän lukkarin poika, josta tuli sittemmin Eidsvollin itsenäisyysjulistuksen allekirjoittaja. Isällä oli myös merkittävä rooli maan ensimmäisen yliopiston perustamisessa, hän oli maan perustuslain laatijoita, ja hän myös ehdotti Norjan parlamentille sen nykyistä nimeä "Storting". Suvun nimi on peräisin Verklandin maatilasta Sognissa. Alette oli virkamies () Henrik Arnold Thaulowin tytär ja aktiivinen kulttuuripersoona.
Wergelandin perheestä tuli muutoinkin Norjan näkyvimpiä kulttuuriperheitä. Hänen sisarensa oli kirjailija Camilla Collett (1813–1895). Nuorin veli kenraali Oscar Wergeland (1815–1895) meni kuitenkin sotilasuralle. Kotona keskusteltiin paljon kulttuurista, Ranskan vallankumouksesta, Rousseaun lastenkasvatusfilosofiasta ja yleensä modernistisista aiheista.


title: Henrik Wergeland

text: Henrik-poika vietti lapsuutensa Kristiansandissa, joka oli tuolloin vajaan 5 000 asukkaan vilkas ja kansainvälinen satamakaupunki. Perhe muutti 1817 Eidsvolliin, jossa hänen isänsä oli kolme vuotta aikaisemmin allekirjoittanut maan itsenäisyysjulistuksen.


title: Henrik Wergeland

text: Henrik opiskeli aluksi isänsä tavoin teologiaa, mutta ilmeisesti väittelynhaluiseksi kuvatun luonteensa takia hän ei saanut papinvirkaa. Hän työskenteli jonkin aikaa opettajana, kunnes alkoi opiskella lääketiedettä. Lääketieteen opinnot keskeytyivät hänen saatuaan 1836 yliopiston kirjastosta kirjastonhoitajan viran.


title: Henrik Wergeland

text:
Opiskelujensa ohella Wergeland työskenteli toimittajana ja oli näkyvä hahmo Kristianian kulttuurielämässä jo vuonna 1827. Wergelandista tuli yhteiskunnallisen epätasa-arvon ja epäoikeudenmukaisuuden poistamisen puolestapuhuja. Hän oli päätoimittajana kolmessa lehdessä, joista kaksi hän oli perustanut itse. Hän myös luennoi, levitti aktiivisesti kirjallisuutta ja perusti kirjastoja. Wergelandin aktiivisuus herätti myös vastustusta, ja hänen kiivaimpia opponenttejaan oli muun muassa Johan Sebastian Welhaven. Wergeland oli uskonnonvapauden puolestapuhuja. Hänen tunnetuimpia sydämenasioitaan oli vastustaa Norjan perustuslain kohtaa, joka kielsi juutalaisilta ja jesuiitoilta pääsyn maahan. Kohta poistettiin perustuslaista kuusi vuotta Wergelandin kuoleman jälkeen.
Wergeland avioitui vuonna 1839 Mossista kotoisin olleen 20-vuotiaan Amalie Sofie Bekkevoldin kanssa. Henrik sairastui tuberkuloosiin toukokuussa 1844 ja kuoli vuoden kuluttua. Vaikka hänellä oli pahoja talousvaikeuksia ja sairautta, hän oli vielä viimeisenkin elinvuotensa ajan tuottelias kirjoittaja. Hänen omaelämäkertansa "Hassel-Nødder" julkaistiin viikko hänen kuolemansa jälkeen 12. heinäkuuta 1845. Wergelandin hautajaiset olivat Kristianiassa aikansa suurin tapahtuma vuosiin.
Nykyisin hänen tunnetuin saavutuksensa on Norjan kansallispäivän, 17. toukokuuta, perustaminen "lasten päiväksi" ja norjalaisen kansallistunteen juurruttaminen yleensäkin. Kansallispäivän vietolle on edelleen tunnusomaista lasten osallistuminen kulkueisiin ympäri maan.


title: Henrik Wergeland

text: Wergelandin kuva on ollut maalattuna yhden Norwegian Air Shuttlen sittemmin käytöstä poistuneen Boeing 737-800 -koneen pyrstössä.


title: Henrik Wergeland

text: Wergelandin esikoisteos oli runokokoelma "Digte. Første Ring" vuodelta 1829. Seuraavana vuonna ilmestyi eepos "Skabelsen, Mennesket og Messias", joka oli tarkoitettu kilpailemaan John Miltonin Kadotettu paratiisi -teoksen kanssa. Tätä teosta Wergeland itse piti päätyönään.


title: Henrik Wergeland

text: Yleensäkin Wergelandin kirjallinen tuotanto oli hyvin monipuolista. Hän kirjoitti tekstejä farsseista rakkausrunoihin ja vapaushymneistä luontolyriikkaan.


title: Henrik Wergeland

text: Wergelandin runojen suomennoksia on julkaistu teoksissa "Maailmankirjallisuuden kultainen kirja 2: Skandinavian kirjallisuuden kultainen kirja" ja "Tuhat laulujen vuotta".


title: Gianfranco Fini

text: Gianfranco Fini on (s. 3. tammikuuta 1952 Bologna) on italialainen poliitikko. Hän on Futuro e Libertà per l'Italia -puolueen puheenjohtaja.


title: Gianfranco Fini

text: Fini johti konservatiivista Alleanza Nazionalea koko sen olemassaolon ajan 1995–2009. Hän kuului Berlusconin hallituksiin varapääministerinä 2001–2006 ja ulkoministerinä 2004–2006. 2008–2013 Fini oli edustajainhuoneen puhemies.


title: Gianfranco Fini

text: Fini on opiskellut Rooman Sapienza-yliopistossa ja ammatiltaan toimittaja. Opiskelija-aikoinaan hän oli Fronte della Gioventù -järjestön johdossa ja hänet valittiin parlamenttiin 1983 uusfasistisen Movimento Sociale Italiano – Destra Nazionale -puolueen listalta ja hän oli myöhemmin sen kansallisena sihteerinä 1987–1990 ja 1991–1995.


title: Gianfranco Fini

text: Vielä 1994 hän kuvasi Mussolia "1900-luvun suurimmaksi valtiomieheksi", mutta on sittemmin sanoutunut irti fasismista.


title: Gianfranco Fini

text: Tammikuussa 1995 hänet valittiin uuden Alleanza Nazionalen johtajaksi, mitä paikkaa hän piti siitä lähtien. Fini oli puolueineen vuonna 1994 ja 2001 vaalit voittaneen Berlusconin Casa delle Libertàn jäsenenä. Alleanza Nazionale hajotettiin maaliskuussa 2009 ja se liittiin se Berlusconin puolueen kanssa muodostettavaan Popolo della Libertà -puolueeseen.


title: Gianfranco Fini

text: Yhteisen puolueen perustamisen jälkeen Fini joutui Berlusconin omistaman median ankaran arvostelun alaiseksi. Vittorio Feltrin päätoimittama Il Giornale syytti Finiä yrityksistä suistaa pääministeri asemastaan. Jouluksi 2009 Fini lähetti Feltrille paketin valiumia toivoen hänen voivan viettää joulunsa ilman vainoharhoja ja hallusinaatioita. Kesällä 2010 Berlusconin ja Finin välit huononivat entisestään. Berlusconi kehotti Finiä eroamaan edustajainhuoneen puhemiehen paikalta. Fini ei totellut, vaan perusti oman edustajainhuoneryhmän, "Futuro e Libertà per l'Italia" (FLI). Syksyllä 2010 Finin ryhmä kuitenkin äänesti Berlusconin hallituksen puolesta luottamuslauseäänestyksessä. Helmikuussa 2011 Fini valittiin Futuro e Libertà per l'Italia -puolueen perustavassa kokouksessa puolueen puheenjohtajaksi. Vuoden 2013 parlamenttivaaleissa Fini ja FLI olivat osa keskustaliittoumaa, joka tuki Mario Montia pääministeriksi. FLI ei saanut vaaleissa yhtään paikkaa, joten myös Fini jäi valitsematta.


title: Jordan EJ14

text: Jordan EJ14 oli brittiläisen John McQuilliamin suunnittelema Formula 1 -auto, jota Jordan käytti kaudella 2004. Autoa ajoivat saksalainen Nick Heidfeld, italialainen Giorgio Pantano ja neljän kilpailun ajan saksalainen Timo Glock.


title: Jordan EJ14

text: Kaudella 2004 Jordan käytti uusia Cosworthin moottoreita. Renkaat tallille toimitti Bridgestone. Kausi käynnistyi tallin osalta jälleen surkeasti. Aika-ajoissa kuljettajilla oli tyytyminen takarivin lähtöruutuihin ja kilpailuissa kymmenen parhaan joukkoon selviytyminen oli lähes mahdotonta. Myös luotettavuusongelmat kiusasivat tallia.


title: Jordan EJ14

text: San Marinon GP:ssä tallin autoissa oli F1-legenda Ayrton Sennan kuvat. Tällä tavoin Jordan kunnioitti kymmenen vuotta sitten San Marinon GP:ssa menehtyneen Sennan muistoa. Eddie Jordan oli antanut ensimmäisenä Sennalle mahdollisuuden kokeilla F3-autoa vuonna 1982. Miehillä säilyi hyvä ystävyyssuhde Sennan kuolemaan saakka. Seuraavaksi ajetussa Espanjan GP:ssä tallin autoissa oli kuvia Salvador Dalín maalauksista. Näin Jordan kunnioitti Dalin syntymän 100-vuotispäivää.


title: Jordan EJ14

text: Heidfeld avasi kauden pistesaldonsa Monacon GP:ssä sijoittumalla seitsemänneksi. Kanadan GP:ssa Timo Glock nousi tallin toiseksi kuljettajaksi, kun Pantano hyllytettiin velkojensa takia. Kilpailussa molemmat kuljettajat ylsivät viimeisille pistesijoille, kun Heidfeld oli kahdeksas ja Glock seitsemäs. Yhdysvaltain GP:ssä Pantano palasi takaisin tallin kuljettajaksi saatuaan raha-asiansa kuntoon. Kuitenkin Italian GP:n jälkeen Pantano sai lähteä lopullisesti tallissa sopimusongelmien takia. Glock otti jälleen hänen paikkansa loppukauden kolmessa kilpailussa. Pisteitä ei kuitenkaan enää loppukaudella saavutettu.


title: Jordan EJ14

text: Pisteitä talli kykeni saavuttamaan kauden aikana enää viisi kappaletta. Edellisen kerran talli menestyi yhtä huonosti kaudella . Valmistajien MM-sarjassa sijoitus oli edelliskauden tapaan yhdeksäs. Loppuvuodesta Jordan ilmoitti palkanneensa uudeksi tekniseksi johtajakseen Mark Smithin, joka oli aikaisemmin työskennellyt tallissa vuosina –.


title: Zelenograd

text: Zelenograd (, ) on Moskovan hallinnollisiin alueisiin kuuluva kaupunki Venäjällä. Se sijaitsee 37 kilometriä luoteeseen Moskovan keskustasta. Zelenograd muodostaa Moskovan kymmenennen piirikunnan. Vuonna 2002 kaupungissa eli 215 727 ihmistä.


title: Zelenograd

text: Zelenograd rakennettiin 1958 Neuvostoliiton vastineeksi Piilaaksolle, joka terminä tuli käyttöön vuonna 1971 mutta Piilaakson panos puolustuselektroniikassa oli suuri jo toisen maailmansodan ajasta lähtien. Zelenograd oli suljettu kaupunki vuoteen 1991 asti. Zelenograd oli jo Neuvostoliiton aikana yksi maan merkittävimmistä elektroniikka-, mikroelektroniikka- ja tietokoneteollisuuskeskittymiä. Se on tärkeässä asemassa Venäjän tietotekniikassa edelleen.


title: Zelenograd

text: Vuonna 1988 Zelenogradiin liitettiin Krjukovo, joka on yksi Moskovan taistelun tärkeimmistä paikoista. Lukuisia toisen maailmansodan sankarimuistomerkkejä sijaitsee Zelenogradissa ja sitä ympäröivillä alueilla.


title: Zelenograd

text: Kaupungin nimikkoväri on vihreä ja nimikkoeläin orava.


title: Zelenograd

text: Zelenogradin piirikunta jakautuu viiteen piiriin:


title: Öskidööl

text: Öskidööl (The Action Magazine) on hämeenlinnalainen, pääasiassa punk- ja rockmusiikkia ja nuorisokulttuuria käsittelevä alakulttuurilehti, joka on ilmestynyt vuodesta 2002 lähtien. Lehden kansia on kuvittanut mm. sarjakuvataiteilija Tommi "Tex" Hänninen. Lehdestä julkaistaan myös kesäisin jo legendaksi muodostunut Festari-extra erikoisnumero. Öskidööl on 1000 kappaleen numerokohtaisella levikillään Suomen kaikkienaikojen kolmanneksi suurin Punk-lehti, Hilseen ja Toisen vaihtoehdon jälkeen.


title: Öskidööl

text: Toimituskunta vaihtelee, koska lehteä julkaistaan osittain lukijoiden kirjoittamilla jutuilla. Päätoimittajana on lehden perustamisesta asti toiminut pseudonyymi Joona Öskidööl , joka myös keksi nimen kyseiselle lehdelle. Muuta toimitusta ovat lehden pääasiassa kokoavat ja valtaosan teksteistä kirjoittavat Petja ja Mikko Öskidööl.


title: Öskidööl

text: Lehden nimissä järjestettiin kesällä 2006 Öskidööl-Rock-niminen ilmaiskonsertti yhteistyössä Lasten ja nuorten kulttuurikeskus ARX:n kanssa. Konsertti järjestettiin Hämeenlinnan torin lavalla 7. heinäkuuta 2006. Tapahtumassa esiintyivät: Black Of All Label, Shitsnackers, Polluted, Blind ja Necropedosodom.


title: Kurbinin piirikunta

text: Kurbinin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 235 neliökilometriä ja vuoden 2001 väestönlaskennassa siellä oli 54 519 asukasta.


title: Kurbinin piirikunta

text: Piirikuntaan kuuluivat seuraavat kunnat: Fushë-Kuqe, Laç, Mamurras ja Milot. Pääkaupunkina toimi Laç.


title: Rauniokoira

text: Rauniokoira etsii esimerkiksi sortuneiden talojen alle jääneitä ihmisiä. Rauniokoulutus on osa pelastuskoiran koulutusta, mutta kehittyneissä maissa sitä pidetään usein vähiten tärkeänä osana. Rauniokoiria käytetään katastrofialueilla, kuten maanjäristysten, sotien ja terrori-iskujen jälkeen.


title: Rauniokoira

text: Suomessa rauniokoiria on käytetty pelastustehtävissä tiettävästi vain kahdesti, Valkeakosken Tervasaaren paperitehtaalla sattuneen onnettomuuden ja Kemissä elintarvikehallin katon romahduksen yhteydessä. Suomesta on kuitenkin lähetetty rauniokoiria ulkomaille kansainvälisiin pelastustehtäviin.


title: Rauniokoira

text: Suomalaiset rauniokoirat ovat lisäksi menestyneet kansainvälisissä pelastuskoirien MM-kisoissa. Pelastuskoirien MM-kilpailuja on järjestetty vuodesta 1996 alkaen.


title: Laç

text: Laç tai "Laçi" on Kurbinin kunnan keskustaajama Albaniassa. Sen asukasluku on 23 400. Sieltä on kotoisin jalkapalloseura KF Laçi.


title: Hadley Centre

text: Hadley Centre on ilmastonmuutokseen erikoistunut tutkimuskeskus Exeterissä, Isossa-Britanniassa. George Hadleyn mukaan nimetty Hadley Centre on osa Ison-Britannian sääpalvelua Met Officea. Hadley Centren kehittämiä ilmastomalleja käytetään ilmastotutkimuksellisiin tarkoituksiin laajalti, muun muassa Hallitusten välisen ilmastopaneelin IPPC:n raporteissa. Useat keskuksen tutkijat ovat myös osallistuneet IPCC:n raporttien laatimiseen.


title: Hadley Centre

text: Keskuksessa on noin 200 työntekijää. Keskus saa suurimman osan rahoituksestaan sopimuksista, jotka sillä on Ison-Britannian hallituksen osastojen kanssa.


title: Hadley Centre

text: Keskus perustettiin vuonna 1990 IPCC:n ensimmäisen raportin ilmestymisen aikoihin Margaret Thatcherïn pääministerikaudella.


title: Hadley Centre

text: Hadley Centre kehittää ja ajaa useita virtausmalleja. Hadley Centre Coupled Model version 3 eli HadCM3 on yhdistetty ilmakehä-merimalli, ja se oli ensimmäinen suuri ilmastomalli jota voitiin ajaa ilman erillisiä vuokorjauksia. Ilmakehämallissa on korkeussuunnassa 20 tasoa, vaakasuunnassa laskentapisteet ovat 2.5 leveysasteen ja 3.75 pituusasteen välein, joten hilaväli on päiväntasaajalla 417x278 km, ja itä-länsisuuntainen hilaväli lyhenee 45. leveyspiirillä 278 kilometriin. Merimallissa on 20 laskentatasoa, ja sen hila on myös vaakasuunnassa tiheämpi. HadCM3-mallia käytettiin IPCC:n kolmannen raportin pohjana.


title: Hadley Centre

text: HadGEM1 on seuraavan sukupolven malli, joka kehitettiin IPCC:n neljättä raporttia varten. Se on epähydrostaattinen, siinä on 38 laskentatasoa ja hilaväli alle puolet edellisestä mallista. Mallin virtausdynamiikka ja termodynamiikka on uusittu täysin. Lisäksi ilmakehän monien aerosolien vaikutus on kuvattu entistä tarkemmin. Malli tuottaa samanlaisen vasteen hiilidioksidin kaksinkertaistumiselle kuin edeltäjänsäkin, mutta alueellisessa jakaumassa on suura eroja etenkin tropiikissa.


title: Lee Kyou-hyuk

text: Lee Kyou-hyuk (s. 16. maaliskuuta 1978 Soul) on eteläkorealainen pikaluistelija.


title: Lee Kyou-hyuk

text: Vuonna 2007 Lee voitti kultaa Norjan Hamarissa käydyissä sprinttereiden MM-kilpailuissa, joissa Suomen Pekka Koskela sijoittui hopealle. Samana vuonna Lee saavutti pronssimitalin 1 000 metrin matkalla pikaluistelun matkakohtaisissa MM-kilpailuissa Salt Lake Cityssä. Hän uusi sprinttereiden maailmanmestaruuden Heerenveenissä 2008. Saman vuoden matkakohtaisissa MM-kilpailuissa Naganossa hän sijoittui 500 metrillä hopealle Kanadan Jeremy Wotherspoonin jälkeen. Seuraavana vuonna hän sai Kanadan Richmondissa niin ikään MM-hopeaa 500 metrillä. Vuonna 2010 hän voitti sprinttereiden maailmanmestaruuden Obihirossa, kuten myös seuraavana vuonna Heerenveenissä. Vuoden 2011 matkakohtaisissa MM-kilpailuissa Inzellissä hän voitti 500 metrin maailmanmestaruuden. Vuonna 2012 hän sijoittui sprinttimaailmanmestaruuskilpailuissa toiseksi.


title: Lee Kyou-hyuk

text: Urallaan Lee on pystynyt viiteentoista maailmancupin osakilpailuvoittoon. Kaudella 2006–2007 hän sijoittui 1 000 metrin kokonaispisteissä toiseksi. Kaudella 2010–2011 hän oli toinen sekä 500 että 1 000 metrin kokonaiskilpailussa. Olympiakisoissa hän on sijoittunut Naganossa 1998 kahdeksanneksi 500 metrillä, Salt Lake Cityssä 2002 viidenneksi 500 metrillä sekä kahdeksanneksi 1 000 ja 1 500 metrillä sekä Torinossa 2006 neljänneksi 1 000 metrillä.


title: Lee Kyou-hyuk

text: Lee on luistellut Calgaryssä kaksi miesten maailmanennätystä: 1 000 metrillä 1.10,42 23. marraskuuta 1997 ja 1 500 metrillä 1.45,20 15. maaliskuuta 2001.


title: Cyrille Guimard

text: Cyrille Guimard (s. 20. tammikuuta 1947 Bouguenais) on entinen ranskalainen ammattilaispyöräilijä, joka tunnetaan erityisesti kahden kuuluisan ranskalaispyöräilijän ja Ranskan ympäriajon voittajan Bernard Hinault'n ja Laurent Fignonin "directeur sportifina". Guimard myös houkutteli yhdysvaltalaisen Greg LeMondin siirtymään Eurooppaan kilpailemaan. Pyöräilyuransa aikana Guimard voitti kolme Ranskan mestaruutta kolmessa eri lajissa: maantiepyöräilyssä vuonna 1967, aika-ajossa vuonna 1970 ja cyclo-crossissa vuonna 1976. Hän voitti myös useita etappeja Ranskan ympäriajossa. Ranskan ympäriajon parhaan taistelijan kilpailun hän voitti vuonna 1972. Lisäksi hän voitti Espanjan ympäriajon pistekilpailun vuonna 1972. Vuoden 1972 Ranskan ympäriajossa Guimard piti hallussaan johtajan keltaista paitaa usean päivän ajan ja taisteli tasaväkisesti Eddy Merckxin kanssa vuoristoetapeilla. Hän johti pistekilpailua ja oli kokonaiskilpailun toisella sijalla, mutta joutui keskeyttämään kaksi päivää ennen kilpailun päättymistä. Ajajauransa aikana Guimard ystävystyi Bernard Hinault'n kanssa ja kun hän joutui lopettamaan uransa loukkaantumisen seurauksena hän päätti ryhtyä Hinault'n tallin urheilupäälliköksi Gitane-tallissa, jonka johtajana toimi Jean Stablinski. Guimard aloitti vastuullisena urheilupäällikkönä Gitane-Campagnolo-tallissa vuonna 1976. Hinault harkitsi tallin vaihtoa, mutta Guimard suostutteli hänet jatkamaan.


title: Cyrille Guimard

text: Guimard oli hyvä ajaja, mutta urheilupäällikkönä hän ansaitsi legendaarisen maineen. Hän johti "Gitane-Campagnolo", "Renault-Elf-Gitane", "Système U-Gitane", "Super U", "Castoarama" ja "Cofidis"-talleja. Hänen alaisuudessaan kilpailivat muun muassa Lucien Van Impe, Bernard Hinault, Laurent Fignon, Greg LeMond, Charly Mottet, Marc Madiot ja Lance Armstrong ja kaiken kaikkiaan hänen alaisuudessaan ajaneet ajajat voittivat 7 Ranskan ympäriajoa.


title: Cyrille Guimard

text: Guimard tunnetaan loistavana taktikkona ja uusien harjoittelutapojen kehittäjänä. Vuoden 1976 Ranskan ympäriajon Alpe d'Huezin nousussa hän uusi Van Impelle kiilaavansa tämän pois tieltä ellei hän hyökkäisi puolustavaa mestaria Joop Zoetemelkiä vastaan. Aggressiivisen ajon ansiosta Van Impe sai eroa Zoetemelkiin ja voitti Tourin. Guimardia pidetään yhtenä ensimmäisistä periodisaatio-harjoittelua pyöräilyyn soveltaneista valmentajista 1980-luvun alkupuolella. Hän myös kielsi ajajia kilpailemasta, jos katsoi etteivät he olleet vielä valmiita. Tunnettu esimerkki on Hinault'n vetäytyminen vuoden 1977 Ranskan ympäriajosta huolimatta hyvin sujuneesta alkukaudesta.


title: Cyrille Guimard

text: Guimardin vahva persoona kuitenkin myös aiheutti tyytymättömyyttä ajajien joukossa. Kiista kärjistyi vuoden 1983 Ranskan ympäriajossa, jossa Hinault joutui keskeyttämään loukattuaan polvensa ja tallitoveri Fignonin voitettua. Seuraavalla kaudella Hinault päätti siirtyä La Vie Claire -talliin. Hinault'n kerrotaan sanoneen, ettei Guimardin kanssa voi kiistellä, häntä voi ainoastaan kuunnella.


title: Cyrille Guimard

text: Guimard oli mukana perustamassa ranskalaista pyöräilytallia Cofidista.


title: Liberation = Termination

text: Liberation = Termination on melodista death metalia soittavan Mors Principium Est -yhtyeen kolmas studioalbumi. Se julkaistiin vuonna 2007 levymerkillä Listenable Records.


title: Forza Italia

text: Forza Italia (FI, ) oli Silvio Berlusconin johtama oikeistolainen, joulukuussa 1993 perustettu italialainen puolue. FI oli Casa delle Libertà -kokoomusta, ja vuoden 2008 vaaleissa osa Popolo della Libertà-koalitiota. Puolue yhdistyi 2009 Alleanza Nazionalen kanssa uudeksi puolueeksi nimeltään Popolo della Libertà.


title: Forza Italia

text: Forza Italia ilmoitti olevansa populistis-liberaalipuolue. Siihen ovat vaikuttaneet suuresti myös katolisen kirkon sosiaaliset opetukset. FI oli Euroopan kansanpuolueen jäsen ja sen jäsenet istuivat europarlamentissa Euroopan parlamentin konservatiiviryhmässä. Suurin osa jäsenistöstä ja johtajista oli katolilaisia. Suurin osa oli entisiä Democrazia Cristianan jäseniä, tosin mukana oli myös entisiä sosialisteja (PSI), sekä entisiä liberaaleja (PLI), tasavaltalaisia (PRI) ja sosiaalidemokraatteja (PSDI), sekä jopa muutama kommunisti.


title: Forza Italia

text: Forza Italian perusti 1993 mediamoguli Silvio Berlusconi seuraavan vuoden vaaleja varten. Italiaa oli tuolloin järkyttänyt ns. Tangentopoli-skandaali, jonka vuoksi viisi maata toisen maailmansodan jälkeen hallinnutta puoluetta katosivat kartalta.


title: Forza Italia

text: Forza Italia nousi valtaan maaliskuun 1994 vaaleissa Polo delle Libertà -koalition johdossa, johon kuluivat Lega Nord, Alleanza Nazionale, Centro Cristiano Democratico, Unione di Centro. Berlusconista tuli tuolloin ensimmäisen kerran pääministeri. Hallitus kaatui kuitenkin nopeasti Lega Nordin jätettyä hallituksen jo joulukuussa. Pääministeriksi tuli Lamberto Dini, eikä hallitukseen otettu lisää FI:n ministerejä.


title: Forza Italia

text: Polo delle Libertà hävisi 1996 vaalit, jolloin alkoi sen oppositiokausi. Vuoden 2001 vaaleihin se lähti uuden vaalikoalition Casa delle Libertàn osana. Vaalivoiton jälkeen Berlusconi oli pääministerinä yhtämittaisesti vuodet 2001--2006, mikä oli Italian sodanjälkeisen historian pisin aika. Myös tämän hallituksen avainpaikat miehitettiin FI:n jäsenillä. Puolue menetti huomattavasti asemiaan vuoden 2004 europarlamenttivaaleissa ja 2005 paikallisvaaleissa ja hävisi 2006 vasemmiston Oliivipuukoalitiolle.


title: What Hits!?

text: What Hits!? on rockyhtye Red Hot Chili Peppersin ensimmäinen kokoelmalevy, jonka julkaisi EMI Records 29. syyskuuta 1992. Se sisältää kappaleita yhtyeen neljältä ensimmäiseltä albumilta, yhden Abbey Road EP:ltä, yhden Blood Sugar Sex Magikiltä, ja yhden Pretty Woman-soundtrackiltä.


title: What Hits!?

text: Kokoelma julkaistiin vasta sen jälkeen kun Red Hot Chili Peppers oli jo jättänyt EMI:n, ja julkaissut menestysalbumi Blood Sugar Sex Magikin. Emi Records sai Warner Bros. Recordsilta luvan käyttää yhtä kappaletta menestysalbumilta, jos tulevaisuudessa Warner saisi omalle kokoelmalevylleen yhden vanhemmista kappaleista (Kappale oli Higher Ground Greatest Hits-kokoelmalla vuodelta 2003).


title: What Hits!?

text: What Hits!?:in (suom. Mitkä hitit!?) nimi on vitsi Red Hot Chili Peppersin heikosta suosiosta EMI Recordsin alaisuudessa.


title: What Hits!?

text: Levyn kansi on samantapainen kuin bändin toisen kokoelma-albumin, Out in L.A.:n.


title: What Hits!?

text: Kaikki kappaleet tehnyt Red Hot Chili Peppers, ellei toisin mainittu.


title: Gastón Gaudio

text: Gastón Norberto Gaudio (s. 9. joulukuuta 1978 Temperley, Buenos Aires) on argentiinalainen ammattilaistennispelaaja. Hänen paras ATP-sijoituksensa on ollut viides, vuonna 2005.


title: Gastón Gaudio

text: Gaudio on yksi ennalta-arvaamattomimmista pelaajista ja erityisesti hänen yhden käden rystylyöntinsä voi yhdellä hetkellä olla loistava, mutta seuraavassa pelissä hän voi pelata aivan eri tavalla. Gaudio aloitti tenniksen pelaamisen kuusivuotiaana ja ryhtyi ammattilaiseksi vuonna 1996. Vuonna 1998 hän voitti ensimmäisen ATP-Challenger-turnauksensa. Yhteensä hän on voittanut kahdeksan turnausta. Hän on voittanut yhden Grand Slam -turnauksen vuonna 2004, jolloin hän voitti Ranskan avoimet.


title: Gastón Gaudio

text: Gaudio on pienikokoinen, vain 175 cm pitkä pelaaja. Hän on voittanut vuonna 1996 alkaneella urallaan kahdeksan ATP-turnausta kaksinpelissä ja kolme turnausta nelinpelissä. Hän on ansainnut urallaan kesäkuuhun 2009 mennessä kuusi miljoonaa dollaria palkintorahaa.


title: Gastón Gaudio

text: Gaudio ilmoitti uransa lopettamisesta elokuussa 2011.


title: Casa delle Libertà

text: Casa delle Libertà (CDL, suomeksi myös Vapauden talo) oli italialainen poliittinen liittouma, jota johti Silvio Berlusconi. Sen tilalle muodostettiin vuonna 2008 Popolo della Libertà, johon tulivat CDL:n tärkeimmät puolueet FI ja AN.


title: Casa delle Libertà

text: Siihen kuuluivat:


title: Casa delle Libertà

text: PRI ja NPSI vetäytyivät myöhemmin.


title: Casa delle Libertà

text: Liittouma perustettiin vuoden 1994 vaaleja varten nimellä Polo delle Libertà. Se voitti vaalit, mutta Berlusconin pääministerikausi kesti vain yhdeksän kuukautta Lega Nordin vetäydyttyä yhteistyöstä. Uusi vaalivoitto 2001 mahdollisti Berlusconille vuosien 2001–2006 pääministerikauden.


title: Casa delle Libertà

text: Vuoden 2006 vaaleissa osa koalition jäsenistä protestoi uusfasistien, kuten Adriano Tilgher, Roberto Fiore, Alessandra Mussolini, Gaetano Saya ja Pino Rauti ottamista CDL:n listalle. Protestien jälkeen Mussolini vetäytyi, mutta sanoi tukevansa CDL:ää.


title: Alleanza Nazionale

text: Alleanza Nazionale (myös Kansallinen liitto ja Kansallisliitto) oli italialainen 1995 perustettu kansalliskonservatiivinen puolue, jota johti sen perustamisesta lähtien Gianfranco Fini. Puolue kuului Silvio Berlusconin johtamiin Casa delle Libertà ja Popolo della Libertà -liittoumiin. Euroopan parlamentissa sen jäsenet olivat Unioni kansakuntien Euroopan puolesta -ryhmässä.


title: Alleanza Nazionale

text: Puolueen perustettiin tammikuussa 1995 entisten uusfasistisen Movimento Sociale Italiano – Destra Nazionale (MSI–DN) ja kristillisdemokraattisen puolueen konservatiivisen siiven pohjalle. AN sanoutui irti fasismista. Marraskuussa 2003 vieraillessaan Israelissa Fini sanoi fasismia "absoluuttiseksi pahuudeksi", mikä sai osan jäsenistöä, ml. Alessandra Mussolinin jättämään puolueen ja perustamaan Azione Socialen.


title: Alleanza Nazionale

text: Puolue oli mukana kaikissa kolmessa Berlusconin CDL-hallituksessa. Se julkaisi lehteä Il Secolo d'Italia.


title: Alleanza Nazionale

text: Puolue lakkautti itsensä viimeisessä kokouksessaan 22. maaliskuuta 2009 liittyäkseen Popolo della Libertà -puolueeseen Forza Italian kanssa.